
Munca elevilor în timp de 

wW L] 
războiu 

Este o noţiune nouă, doar de câţiva ani, introdusă în vieața 
şcoalei la 'nceput sub numele de muncă obştească, iar apoi 
schimbată în muncă de războiu. Ea a fost o necesitate impusă 
de vremurile pe care le trăim, pentru a suplini braţele de muncă 
ce lipsesc, fiiuid la o datorie sfântă de a-ne apăra Neamul şi 
Ţara. Dacă această muncă nu ar îi fost impusă de Ministerul 
Culturii Naţionale, ea ar fi trebuit să fie impusă de părinţi, de 
profesori şi de însăşi elevii. Oricât de mici ar fi ei elevii, cu 
slabele lor puteri, mai mulți la un loc pot să suplinească pe 
unul mare, doar vorba poetului o spune atât de frumos şi clar 
- „Unde-i unu nu-i putere, unde-s doi puterea creşte“. De aceea 
sensul ei trebue înțeles mai adâuc, trebue interpretată cu suflet 
şi cu dragoste de Neam şi Ţară, trebue văzute toate laturile ei 
şi efectul de viitor în educaţia tineretului de azi. 

„__ Din observările de pân'acum, se pare, că rostul ei a fost 
cel mai bine înţeles la ţară şi a pătruns la elevii dela sate, care 
au făcut această muncă întotdeauna netorţaţi de ordinele au- 
torităților şcolare şi nici de dragul unui certificat, au făcut-o 
ca o necesitate de a munci, sau din lipsa brațelor necesare 
impuse de timpuri. 

"Elevii dela sate sunt aşteptaţi de părinţi să sosească şi 
să-le stea într'ajutor. Sunt programe fixate dinainte, fără a fi 
trecute pe hârtie, dar se spun sub forma: „Sâmbătă îmi soseşte 
copilui dela şcoli, Luni dimineaţa vom face cutare lucru“, Ele- 

vul sosit dela şcoală acasă, în prima zi este oaspe, e tratat cu 
toate bunătăţile, cu mâncările ce-i plac, toți stau în jurul lui, 
i-se pune fel de fel de întrebări, evident în primul rând.cum a 
terminat şcoala. Toate aceste onoruri nu se fac în cazul când e 
repetent sau chiar corigent, fiindcă vinovatul principal este el 
și nu alţii, cum se dă de un timp încoace altă interpretare - 
acestei nereuşite. La țară e bine precizat acest lucru, nu ai trecut 
fiindcă nu ţi-ai făcut datoria. Tot în prima zi ia contact cu ca- 
marazii din sat, cu care întocmeşte programe pentrutoată vara, 
pe care le execută seara, în zile de ploaie sau în zile de 
sărbători. 

A doua zi după sosire, schimbă hainele, i-se dau haine de 
lucru, iar cele dela oraş sunt puse la păstrare pentru Dumineci 
şi sărbători. Porneşte la lucru în rând cu toţi sătenii, îi învață 
sau învață cântece noui, iar cântecele de ocazii se repetă. 
Munca merge mai greu la 'nceput, până se obişnueşte cu ea, 
cu soarele, cu diferitele unelte, pe care n'a pus mâna de un. an 
şi cu altele noui la mânuirea cărora este introdus de cei bă- 
trâni şi în special de tatăl sau de bunicul lui, care-și păstrează 
acest drept de'a fi iniţiatorul. i 

In câteva zile se schimbă culoarea copilului, pe palme se 
îngrocşă pielea la fel şi pe picioare, dă rezultate minunate pe 
teren, fiindcă pune în slujbă dibăcia câştigată la carte, astfel se 
situiază deasupra celorlalţi, începe să-i stăpânească şi apoi să-i 
conducă. Seara se 'ntorc cu cântece, elevul în fruntea tuturor și 
cu rezultate ce se comentează la masă şi de care se bucură 
toată familia. 

Copilul ia contact cu toate realităţile din natură, arșiţa 
soarelui nu-l mai supără, din contră îi dă sănătatea pe care o 
caută orăşenii tolăniţi la stranduri, el o are din belşug şi îu 
acelaşi timp produce ceva folositor. Această arşiță se transformă 
de multe ori în ploaie şi furtună, îl udă până la piele, nu are 
niciun scut, nicio umbrelă, nimic, corpul lui se oţeleşte, primeşte 
aceste schimbări bruşce, care pe alţii neantrenaţi îi răpune. In- 
cepe să cunoască diferite semne de schimbare de vreme, pe 
care le au din belşug la ţară, învaţă când trebuesc făcute anume 

lucrări şi cum trebue tratat pământul să dea rezultate dintre 
cele mai bune. Se 'nfrăţeşte cu pădurea, cu pomii fructiferi, cu 
firul de iarbă, care-i oferă culcuş de un ceas la prânz, cu pa- 
sările care-i acompaniază munca cu cântecul lor, cu greerii care 
tot timpul îl însoțesc şi ziua şi noaptea. | 

Seara mai are timp să se ?ntâlnească cu camarazii din sat 
îatr'o sală, deobicei la şcoală, unde pregătesc împreună serbări 
pentru diferite ocazii sau pentru hramul bisericii. 

Timpul de somn de 8 ore cel puţin, respectat în timpul 
„anului, se reduce simţitor, e vara, lucrul e în toi, nu există timp 
pentru somn. El se completează în zilele de sărbători sau de 
ploaie. Zilele de ploaie nu oferă nici ele repaos absolut, fiindcă 
sunt întrebuințate pentru diferite pregătiri în vederea altor lu- 
crări ce urmează a îi făcute în zilele bune ce vor veni. In zilele 
de Duminică şi sărbători iau parte la slujba religioasă alături 
de părinți și camarazi. lar după masă sunt în jurul horei satului, 
unde tineretul dansează, iar bătrânii strânşi pâlcuri-pâlcuri' dis- 
cută o mulţime de probleme în legătură cu preocupările lor 
zilnice, apoi cu interesul comun şi ajung şi la chestiuni de po= 
litică, în sfârşit mai aduc în discuţie rezultate obținute cu dife- 
ritele încercări fâcute. 

Dar lunile de vară prin activitatea intensă, cu rezultate 
multe de fiecare zi trec pe neobservate. Semnalul de atenţie e 
dat, de rândunelele şi cocostârcii, care s'adună în fiecare zi 
să-şi facă zborul de antrenament pentru ţări îndepărtate, de 
frunzele copacilor, care 'ncep să 'ngălbenească, azi una mâine 
două şi aşa: mai departe, apoi cad tot mai multe. Semnalul fiind 
dat, se socotesc zilele şi se dă liber copilului o săptămână îna- 
inte de plecare, îu care timp i se pun la punct toate lucruşoa- 
rele lui. Mai încearcă albiturile, par'că gulerile au rămas prea 
mici, apoi hainele care s'au scurtat şi ele, pantofii parcă strâng, 
toate sunt semne că tânărul s'a desvoltat în mijlocul naturii, 
muşchii s'au întărit, plămânii s'au împrospătat, a devenit oțelit 
gata să suporte greutăţile unui an de şcoală, care cere mai 
mult efort decât munca fizică, lucru ce se cunoaște foarte bine 
de lumea intelectuală. Vechiul dicton ce se găseşte în toate să- 

liile de gimnastică „Mens sana in corpore sano“, se găseşte 
aplicat la aceşti copii dresați şi oțeliţi, pe care nu-i doboară 
uşor o mică adiere de vânt, un curent în clasă sau pe coridoare 
şi nu pătrund în organismul lor nici boalele frecvente la oraș, 
ele rămân pentru cei dela oraşe, care au evitat să ia contact 
cu natura, singura salvatoare dela toate relele. Vin la şcoală 
plini de sănătate, modești, pătrunşi de sfaturile părinţiior și bă- 
trânilor, să-şi continue lecţiile întrerupte, .dar acum continuă cu 
experienţă mai multă, pătrunşi de mai multă realitate, într'un 
cadru care de multe ori îi sufocă, totuşi cu orizonturi şi 
mai largi decât acelea în care a muncit toată vara, trecând 
peste mări şi țări, făcând incursiuni în desvoltarea acestei lumi, 
dela "'nceputurile ei, luând contact cu diferite culturi, în Sirgi! 
sărind dela infinitul mic la infinit mare. 

Cuvântul de muncă a avut darul să-i sperie la oraşe atât 
pe cei mari cât şi pe cei mici, aş putea spune că cei din urmă 
„au fost speriaţi de primii. Intradevăr copiii având ordin să se 
prezinte pentru muncă, cei mari au şi căutat motiv de scutire, 
sau uşiţă de scăpare dela aceasta, de cele mai multe ori cău= 
tate în taţa copilului, discutate în prezenţa lui că de unde sar 
putea găsi un certificat fără să facă ceva el cel „mic și slab“. 
Doar forțele lui sunt cât se poate de reduse, nu are să reziste, 
parcă cine ştie ce lucru mare i se cere, doar nimeni nu-i pre- 
tinde să facă ceva peste puteri:e lui, dupăcum nu i se pretinde 
nici la şcoală să facă mai mult decât poate. Nu se pregăteşte 
pentru vieaţă? Ba da, vor spune cu toţii, dacă da, atunci de ce 
se fereşte de muncă? Nu va munci toată viaţa? Ori îşi închi- 
pue cineva că vor fi mereu părinţii alături care să muncească 
pentru el? Am şi răspunsul multora la aceasta, „da, va munci 
el când va fi mare“, cred şi eu, dar dacă nu-e obişnuit cu asta 
de mic, nu va merge mai târziu, are să se poticnească, unii 
poate reuşesc să se redreseze, majoritatea însă nu, vor deveni 
oameni ușori, cărora le place să trăiască uşurel fără muncă, să 
curgă numai bogăţiile pentru a-şi satisface toate poftele pe 
Spinarea altora şi ajungem la spectacolul hidos, că nimeni nu 
se gândeşte la a produce ceva cinstit şi demn, rezultat al unei 

munci, ci exploatează fără scrupul munca altora. Nu există ceva 
“mai solid, mai cinstit, mai superb pentru baza unei educaţii, 
decât munca. De aceea ea trebue făcută de mic copil. Copilul 
trebue obișnuit cu tot felul de muncă. Munca nu degradează 
pe nimeni, din contră te ridică, te ridică de multeori pe cele 
mai înalte culmi. Să se citească în privinţa asta vieața oameni- 
lor de ştiinţă, care au inventat lucruri fără de care nici nu mai 
concepem că am putea trăi, cum şi-au început viața, prin ce 
mizerii au trecut, câte n'au îndurat până au ajuns acolo unde 
sunt. y 

Un viitor intelectual al Ţării româneşti trebue să cunoască 
în primul rând vieața dela ţară, fiindcă ca formează preocuparea, 
principală a Neamului. De aceea e recomandabil să ia contact 
cât mai curând cu satul, unde să trăiască efectiv, să lucreze în 
rând cu copiii satelor,-să cunoască pământul, să ştie să deose- 
bească grâul de orz sau de secară, trifoiul de alte buruieni, 
rața de gâscă şi mugetul vacii de sirenă şi altele. Ce bine că 
“-avem acum aceste sate, unde ne putem refugia să ne punem la 
adăpost de sălbătăciile războiului care nu cruță nici tineri nici 
bătrâni. Ne-am ferit pân'acum de ele, fiindcă nu au confort, dar 
ce bune şi primitoare sunt acum, ne 'mbrăţişează ca şi o mamă 
cu toată căldura, ne. strâuge la piept şi ne ocroteşte de orice 
pericol. Dacă aţi ajuns acolo nu vă feriți să puneţi mâna pe 
greblă, pe sapă, pe seceră, ajutați văduvelor de rzzboi, care au 
rămas fără sprijin, bătrânilor ai căror feciori vă apără de dug- 
manii necruțători. Numai astfel veți cunoaşte realitatea, după 
care se va înțelege precis sensul Boeziil0r lui Alecsandri şi 
Coşbuc. 

Cei care rămân în oraşe, dacă simt cât de cât româneşte, 
dacă îşi dau seama de greutăţile timpului prin care trece Ţara 
şi Neamul, dacă învățăturile dascălilor au pătruns câtuşi de 
puţin în Sufletul lor, vor căuta să se încadreze în această mun- 
că, să răspundă cu tot elanul lor tineresc la chemarea ce li se 
face, astfel îşi servesc Ţara cu rezultatele muncii lor oricât de 
mici ar fi ele, pe de altă parte se pregătesc trupeşte şi sufie- 
teşte pentru viitor. Un popor care nu-şi educă tineretul pentru 

viitor, este un popor senil, condamnat la moarte. Fără ideal, 
fără un scop nobil, vieaţa individului ca și cea a colectivităţii nu 
merită şi nu poate să fie păstrată. Să se ia ca exemplu co- 
legii dela sate, care nu sunt cu nimic mai prejos ra cei dela 
oraşe, dar care lucrează de zor oriunde ar fi puși. Ei cu sla- 
bele lor puteri ne asigură pâinea pe care o avem la'ndemână 
tot anul, să le fim și noi întrajutor. Dacă nu puten: forma 
echipe din elevii dela oraşe, cum se face în alte ţări, să nu ne 
ferim de munca fizică-din aer liber, ea ne va da forţe noui; 
experienţă, încredere în puterile noastre, care ne va duce la 
biruință. Nu se trăește pentru trecut, ci prin trecut; nu se 
trăeşte pentru prezent, ci datorită prezentului; se trăeşte numai 
pentru viitor. Pentru aceasta ne trebue tineret viguros la trup 
şi suflet, cu voință fermă şi hotărîtă, care să ştie că trăeşte: 
numai pentru Neam, Ţară și Rege, și un astfel die iânărnu se 
formează decât prin muncă cinstită de fiecare clipă. 


V. Mioc, 
directorul Lic. „C. D. Loga“ 


PE 
Avem și noi Eroi 


Avem şi noi Eroi pe culmi de glorii 
Cum am avut și vom avea mereu 

Și dacă eri au râs jetuitorii, 

De sfântul nost' ogor păstrat cu sânge, 
Mai este "n ceruri sus un Dumnezeu, 
Mai sunt Eroi ce dușmanii vor frânge. 


Noi nu iertăm barbara lor pornire, 
Nici chiar de i-ar ierta și Cel de sus, 
Căci şirul lung de suflete martire, 
Insângerate, cer o răsbunare, 

Din rana Transilvanei de sus, 
S'adună tot mai multă 'nverșunare. 

Noi așteptăm să vie ziua mare, 
Nu vom uita, avem şi noi Eroi, 
_Ce ştiu să pună ţării noui hotare; 
Prin secolii ce soarta-i 'mpleteşte, 
O clipă trecătoare suntem noi, 
Dar veşnică e ţara ce ne crește. 


Mormânt lângă mormânt vom sta ferice, 
Când peste noi vor crește numai flori, 
Vor odihni şi braţele voinice, 

Când ţara va domni n a ei splendoare 
lar noi ce-am fost ai ei desrobitori, 

O vom privi din razele de soare: 


Frumoasă e, rotundă ca o floare, 
Şi-a ei petale pline de partum, 

Şi-au regăsit, în veci nepieritoare 
Comori săpate 'n aurul de glorii, 
Și pururea urmând acelaşi drum, 
Vor preamări etern Desrobitorii. 


SLT. C. GHIBAN 


—ta ea 


Satul meu din valea Crasnei... 


Satul meu din valea Crasnei, cuib de vise de-altă dată. . 
Glia sa cea românească de demult e 'nstrăinaltă. 

Nu mai vezi feciori la horă; doinele-au muri! și ele; 

Prin tăcerea *ndurerată, cântece de cucuvele 

Se amestecă sinistru cu vre-un geamă! depărtat... 

Dascălii, trecând Feleacul, alungați-au fost din sat. 

Popa doarme somnul morții sub o cruce aibă, nouă, 

Unde-o mândră Consânzeană, varsă "n seară stropi de rouă, 
Pe când plopi pe malul apei plâng de ţi-i mai mare jâlea, 
Tânăra cu păr de aur, cere Cerului scăparea: 

„Doamne până când răbda-vei să fim robi pe-al nost pământ? 
Au, durerea, 'nstrăinarea, n'au ajuns la Cerut Sfânt? 

Fă să vină-acas' pribegii ; 'ntinde robilor scăpare ; 

Și dreptatea Ta saducă iarăși România Mare. 


Satul meu din valea Crasnei, pentru tine eu irăiesc, 
Pentru line sângerează neamul meu, cel românesc ; 
Pentru tine-atâtea jertfe Cerului noi am adus ; 

Dar, ca mâine, Răzbunarea ne va duce şi 'n apus. 
Va fi zi de sărbătoare cum nu poate spune gândul, 
Ciopoiele au să b.tă zile 'ntregi şi nopți de-arândul. 
Vom porni la luptă tineri şi bătrâni aibiți de vreme, 
Ca să ducem libertatea, care *n ianțuri grele geme. 
lar dacă dușmanii 'n cale să ne stea ar cuteza, 

Vom urni din loc Feleacul şi pe ei l-om dărâma!.. 
Satul meu dm valea Crasnei, vreau să mor pe al tău pământ, 
Cu o mână de fărână ca "'nveliş pe-al meu mormânt 
lar la cap, un plop, prin frunze, să jeiească în delir 
Lâng'o cruce aruncată întrun coiț de cimitir... 


(ir) 


Declin 


Vasile Mureşanu 


E) 


Nepierdute ne recheamă Pentr'un cias de închinare, 

Lungi popasuri tinerești Naltă tulburare alină: 

Lângă albe *'ntinse creste Doar un basm ce. ţese visuri 

Inăiţate ?n zări cereşti... Pentru-o lume mai senină. 

Vin frânturi de-odinioară i Azi popasuri tinereşti, 

Dintrun cântec neîntrerupt, Îți trimit mesajul blând 

Infrăţite peste vremuri Să nu simţi cum tu descrești, 

Cu ăn gând mai trist, mai mut. Lângă vechi frânturi de cânt... 

George Veniamin 

Dot . 


83 


- . 


Nu te teme, turmă mică și 
credincioasă... 


(Scrisoare, de ziua micului Ticu, dar tipărită 
ca so citească şi când va îi mare, ca să o 
poată şi pricepe.) 


Dragă Ticule, îţi doresc de ziua nașterii tale ca bunul 
Dumnezeu să te învrednicească de vremuri mai bune, lipsite 
de teama alarmei şi groaza bombardamentului. Dar bunul 
Dumnezeu să te păzească în frica lui şi să te țină în dragostea 
lui. Să-ţi ţină pe draga ta mamă până la adânci bătrâneţe în 
cinstea ta şi'n dragostea ei şi să lungească și zilele tatălui tău 
câtă vreme ai nevoie de ocrotirea.lui. Și să-ți ocrotească pe 
toţi cari te iubesc gi pe cari îi iubeşti şi tu. 

Mama îţi va spune cât îmi pare de rău că nu ţi le pot 
spune acestea, ci trebuie să ţi le scriu. Dar când vei creşte 
mai mare, vei putea înţelege că tata, — care e în slujba nea- 
mului şi a țării, acolo, unde e pus, — cu cât este al mai multora 
al tuturora, cu atât te iubeşte mai mult pe tine şi pe voi pe 
toți. Asta doar mama ţi-ar putea-o explica ca să poți înţelege 
şi tu că eu nu sunt lângă tine acum, fiindcă nu vreau, ci fiindcă 
nu pot. 

Căci toţi taţii, toţi oamenii cari vreau să rămână buni şi 
iubiţi în faţa lui Dumnezeu şi respectaţi în faţa neamului şi a 
“Ţării, fac ceeace trebue și ceeace pot, nu ceeace vreau ei să 
facă. | 

lar eu acum, nici nu știu câtă vreme, poate câteva sâp- 
tămâni, poate mai mult, ori mai puţin, numai bunul Dumnezeu 
o ştie — nu pot face altceva decât să stau aici, unde sunt; să 
grijesc de cei ce sunt lângă mine și să ocrotesc, doar cu truda : 
mea, tot mai puţina mea trudă, cu îngrijorarea şi rugăciunea 
mea, în aceeaşi măsură și pe cei ce sunt cu trupul departe 
de mine. 

Căci eu de aş pleza de aici, — eta schia de mar înţe- 
lege-o alţii, e destul că o ştiu și înţeleg eu, — şi nu m'aş pu- 


îi 

tea întoarce pe timpul când aici e nevoie de mine, cu dreptul 
Sar putea presupune că am fugit de primejdia, de care, fiindcă 
e a tuturora, mai slabi decât mine, eu n'am dreptul să fug şi 
să-i părăsesc în slăbiciunea lor ca să-mi închipui că mă mân- 
tui pe mine. | 

Căci mântuirea mea nu e acolo unde vreau eu, ci acolo 
unde ma pus Slujba ce mă cinstește şi unde vrea bunul Dum- 
neznu care mă ocroteşte pentru binele vostru, atât, cât aveţi 
nevoie de mine. Dar e bine so ştii şi tu, — oricât ești de mic, 
ceeace uităm noi de atâtea ori, oricât suntem de mari — că 
Dumnezeu. este Tatăl nostru al tuturora şi al tău; mai bun, mai 
puternic, mai iubitor decât Tata şi Mama şi El se îngrijește de 
noi în toate năcazurile noastre. El nu lasă asupra noastră decât 
ce ne e bine, chiar dacă nouă nu ni se pare că e. Căci noi ni 
știm decât după, ce ne e bine și ce ne e rău și noi numai din 
“durere învăţăm şi ne îndreplăm spre bine. 

Pe ceilalţi oameni bunul Dumnezeu îi poate chema la sine 
de oriunde; slujbașii, cinstiţi să conducă treburile celor muiţi 
nu trebue să se lase chemați, decât dintre cei, între cari au fost 
puşi să lumineze drumul celor mulți prin bezna vieții lor. 

Eu nu mă tem de moarte, căci ea nu vine nici mai. iute, 
nici mai târziu decât i-e dat să vină; ea nu se impresionează 
de teama noastră, cum ne impresionăm noi de groaza ei; dar 
bunul Dumnezeu ne ocrotește spre binele nostru şi alor noștri, 

Tu să ştii că mie mi-e dor de voi toţi şi că gândul și 
dragostea mi-e tot la voi şi simt mare nevoie să văd în ochii 
tăi şi să simt din strânsul mâinilor, dragostea ta gi a voastră; 
dar cu toate acestea tu vei rămâne acolo, până îţi voiu scrie 
eu să vii acasă; eu, deşi trebue să mă mulţumesc cu gândul şi 
cuvântul dragostei voastre, mulțumesc cu toate acestea bunului 
Dumnezeu că mi-a dat întotdeauna atât de mult şi de multe că 
n'am putut să mă obişnuinsc să simt în deajuns că atunci mi-e 
mai bine, când mă mulțumesc cu mai puţin. 

Acestea nu le vei putea tu înțelege toate acum, dar Mama 
te. va face să înţelegi cât de mult te iubeşte Tata pe tine, pe 
ea şi pe toţi; şi va încerca să creadă, ca să te facă și pe tine 

şă simţi, că el se trudeşte să facă doar ceeace e bine să facă 
iar ceeace face el, este spre binele vostru al tuturora, 

Dragă Ticule, Mama în ziua nașterii tale, te va sărula şi 
pentru mine; eu mă voiu ruga de aici ca bunul Dumnezeu să 
te învălue cu bine pe tine şi pe cei ce te iubesc şi-i iubeşti şi 
mă voiu gândi cu drag ia voi, încercând să vă stmt lângă mine 
aşa, cum mă simt pe mine iângă voi. i 

Tu să simţi, chiar dacă n'ai înţelege că scrisoarea aceasta 
s semnul dragostei mele pentru tine şi pentru toţi; căci tata îşi 
iubeşte cu aceaşi dragoste pe toţi copiii, cu care le-a iubit şi 
le iubeşte pe mama lor. Dragostea e una şi aceași, numai sem- 
nul dragostei e diferit, după măsura pe care o poate fiecare 
suporta pentru binele și îmbunarea lui. 

Cei mici au mai multă nevoie de arăiarea dragostei: pentru 
a se umplea de ea; iar cei mai măricei se pot mulţumi cu mai 
puțină arătare: pentru a putea şi ei sănceapă să dea din ceeace 
au primit; căci nedând înșiși, dragostea, în loc să le priască, le 
va fi spre pierire. 

Tu roagă pe Mama să-ţi pună bine scrisoarea aceasta ca 
s'o ai şi s'o poți citi şi când îi fi mai mare, ca să te poată în- 
soți cu ea, dragostea Tatii şi a Mamei tale, gi atunci, când va 
trebui să ai şi tu aceeaşi dragoste față de copiii pe cari ți-i 
va da bunul Dumnezeu să-i păzeşti şi ocrotegti ca să rămână 
ai Lui, pentruca să poată îi şi ai lor însişi. 

Căci tu nu poți încă să înţelegi că toată grija, îngrijorarea . 
şi groaza vremilor ce ne albesc înainte de vreme, par o pe- 
deapsă bine învredaicită: | 

Pentrucă cei mari, nu ne-am dat seama că cea mai mare 
vrednicie și distincţie a vieţii este să te învredniceşti a avea 
copii, atâția de câţi te-o învrednici Dumnezeu; pe care să-i 
ocroteşti să rămână, prin rămânerea ta, pe drumul fericirii lor 
adevărate; 

Şi că cei mici, au putut se conceapă îndrăzneală să li se 
pară că se pot mândri cu conștiința că pot avea ei menirea să 
schimbe legea firii: ca şă nască cel de azi pe cel de ieri şi să 

învețe și cârmuiască, ei, pe cei dela care au primil toi ce ştiu ș; 
tot ce suni. 

Generaţia noastră a simtit povara otrăvitoare a acestor 
gânduri și simțăminte, fericind pe cei ce, nesimţindu-se vred- 
nicl de-a putea avea şi ocroti pe cei născuți din trupul şi sân- 
gele lor, au îndrăznit să creadă, că aceasta le poate fi fericirea 
şi. binele. 

Dar binele tău este şi rămâne: în a da șia le da. Darca 
să nu uiţi că trebuie să dai mult și să te dai și mai mult, trebue 
să ai mulți ai tăi, atâţia câţi poţi avea şi trebue să ai. 7u nu 
poți să te crezi, fiindcă nu ești: Creeatorul vieții, ci doar biet 
îngrijitor şi ocrotitor al ei, atunci când ea e plăpândă şi ne- 
putincioasă. Dar numai ocrotind pe alții, te poți ocroti pe line 
însuți. 

Tu, Ticule, doar peste multe decenii vei putea să înţelegi 
răsturnăriie vremilor printre primejdiile cărora ne strecurăm 
care ne uimesc şi umilesc şi pe noi pe cei ul şi îndoiţi de 
greui vieţii. 

Căci cine ar fi putut crede vreodată că Dumnezeu ne 
poate aduce, într'o clipită, pe cei ce aveam de toate într'atâta, 
că nu credeam întru nimic, decât în cele ce ni se părea că 
Sunt numai ale noastre — să ne facă — pe cei ce nu puteam 
crede celor flămânzi, de sătui ce eram — să ne bucurăm de-o 
supă caldă ce ni se“'mparte de oameni, ce'ncep a simţi mila lui 
Dumnezeu începând înşişi a milui pe fraţii lor năpăstuiți. 

Şi cine ar fi crezut că poate să ne aducă, pe cei ce eram 
veșnic nemulțumiți: penirucă ne îmbuibam în toate bunurile 
lumii, — siguri de tăria noastră în ele şi de veşnlcirea lor în 
puterea noastră, — să dăm zi de zi, mulfumiă lui Dum- 
nezeu, că ne mai dă încă o zi de vieaţă, o bucată de pâine în 
gură, o haină de îmbrăcat şi un pat cald de odihnit, chiar de 
ar îi ceva mai tare decât puiul din care am fugit; și să nen- 
chinăm mulţumiţi că n'am ajuns încă să trăim — din mila, 
oricât de smerită, a altora, — ca să ne putem sătura; nici n'am 
ajuns încă să fim fericiți că am găsit, în sfârgit, peştera care 
să ni se pară că ne poate ocroti: | 

In lumina orbitoare a arderii valorilor — avere, plăceri şi 
onoruri — în tăria cărora încrezându-ne, ne-am pus toată nă- 
dejdea binelui vieţii; în lumina orbitoare a răsturnărilor vremii, 
omenirea face într'o clipă, înapoi, drumul pe care l-a făcut în 
mii de ani, prin intunericul care l-a crezut lumină, spre propria 
lui pierzanie; aceasta ca să nu ne mai pierdem, ca să ne re- 
găsim pe noi regăsind drumul dragostei faţă de Dumnezeu şi 
faţă de cei ai Lui, de-aproape şi departe de noi. 

Cine ar fi putut să credă că sunt deajuns câteva ceasuri 
de noapte și câteva atacuri banditeşti asupra femeilor şi co- 
piilor fără de apărare, date de îngâmfarea mercenară şi laşă a 
siguranței de sus, ca, cei ce se ţineau mândri că se pot bucura 
de orice aparenţe și nădejde de biruință — a celor cu cari sun- 
tem încleştaţi pe vieaţă și pe moarte: — să-i blesteme mai sin- 
cer şi mai amar, decât cei ce au simţit întotdeauna că idealis- 
mul şi patriotismul duşmanilor noştri e tăria-vremelnică a pu- 
terilor întunerecului şi a inconştienței întovărăşite, pentru a 
dărâma o lume veche şi o civilizaţie creştină; înconştienţă în- 
tovărăşită crezând că cei rămaşi pe drumuri le vor fi lor tribu- 
tari, prin munca-le robită aurului acelora. Căci după mărunta 
lor socoteală făcută fără crâşmarul vremilor, — ei singuri ar 
rămâne în -pulință de a furniza, pe bani scumpi, — ce vor fi 
plătiţi în robie de decenii, — pâine și unelie, celor fiămânzi şi 
nepulincioşi. 

Socoteală fără minte, făcută de cei ce vor putea avea 
vreme să-şi simtă nebunia socotelii lor, la tulburarea limbilor 
celor ce s'au unit să reînalţe turnul Babilonului împotriva Celu; 
de Sus. „Lumea nouă“, care a crezut că poate nepedepsită să 
dea mâna „cu dracul şi cu toţi îngerii lui“, ca să dărâme și 
pustiiască casa civilizaţiei creștine a bătrânei Europa, va putea 
să se convingă de puterea Celui ce nu va opri să se prăbu- 
şească în groapă cioclită altora. 

Dragă Ticule, pentru puținătatea anilor ce ţi-i-a dat Dum- 
nezeu şi pentru frăgezimea vieţii din tine, desigur limba ce ţi-o 
vorbesc, este în mare parte necunoscută şi greu de îuțeles, dar 
vieața nu va întârzia să te înveţe să o cunoşti şi înţelegi. 

Dar oricât de tineri şi fragezi aţi fi, e bine să o ştiţi, și 
pentruca să nu pieriţi, voi ce veţi rămâne din încleştarea apoca- 
liptică cu duşmanii noştri, ai neamului şi ai Ţării; să o ştiţi şi 
să nu uitaţi: că noi, cari ne jertfim pe câmpul de luptă și sun- 
tem jertfiți atasă, suntem conștienți de jertia ce o facem pentru 
binele celor ce rămân. 

Căci în urma jerifelor noastre, voi veți pulea duce o vieață 
mai omenească şi mai românească. Neamul va supraviețul mai 
puternic şi mai unit ca oricând ; iar țara, în hotarele-i, cel puțin 
„cele avute, — pierdute şi redobândite, va cuprinde toată suflarea 
ce grăiește și simie românește. 

Credinţa aceasta să o ţii şi preţuieşti ca pe cel mai fru- 
mos dar de ziua nagterii tale. 

Căci dacă veţi crede voi — beneficiarii rodurilor crescute 
şi coapte în pământul plămădit cu lacrimile, sudorile de sânge 
şi trupurile sfârtecate ale jertfelor noastre — de veţi crede voi 
cu tăria desnădăjduită a conştiinţei jertfei ce o purtăm pe 
umeri, — toate acestea „şi mai mari decât acestea veţi vedea“. 
spre binele vostru şi spre mărirea neamului și a ţării. 

Te sărută cu drag pe tine şi pe toţi 

15 Maiu 1944. 

Tata (A. C.) 


io co ai 
A "'nflorit salcâmul 


Inima-mi e un lac 

In ea s'a scăldat dorul. 

Izvorul? Ochii ce-au secat. 

A tremurat o creangă de salcâm. 
Ai venit? 

A 'nilorit salcâmul. 

Din cer o stea s'a desprins, 

A nins? 

Salcâmul şi castanul au plâns. 
M'am deprins cu aşteptarea, 

Ultima lacrimă întunecă zarea, 
dorul pribeag s'așterne drumului, 
umbra dudului întunecă cărarea. 
ps Stelele cerului s'au ascuns de frica dorului. 
Bumbacul alb, aruncat în mii de baloturi, 
plutește pe cer, se 'ndreaptă spre alte ţări. 
Vântul harnic, șăgalnic, 
face pârtii în omătul de miresme. 
Horbota nucului, cuibul cucului l-a acoperit. 
Cărăbuşul a adormit. 
Furnica 'ntârziată, 
cheamă licuricii s'o petreacă; 
la geamu-i închis, stă trist, 
„ greierul cu ghitara. 
Concertul din: lac, s'a terminat, 
în trestiş, lebeda s'a culcat. 
“A "notat. 
Luna priveghează. 
Cineva în vis oftează. 
M'ai chemat?" 
Florile s'au scuturat. E. $. 





Motiv rural 


Găinile şi gâșştele dorm afară, In năframă pâinea a ațipit, 


Câinele geme lângă scară. Invelilă bine lângă cuțit. 

In vatră tăciunii au murit; Prin tindă şi prin pridvoare, 
Prin vis cineva a vorbil. Umbli zâne- fecioare. 
Somnul a furat toată casa: Miroase a busuioc și sulfină, 


Dorm icoanele, doarme preoieasa.  Afară-i lună plină. 
Dorm găinle cu cocoșii 
Și babele cu moşii. 
| Gh. Tobiaș 


A 

In satul meu 


În satul meu cu multă jale In satul meu iac şi viori, 
Trag clopotele 'n dungă. - Și nu Saud cântând cimpoi. 
Tristețea lor așa de lungă, De aiât amar și de nevoi, 


Rostogolită-i cu apa *n vale. Și fetele au uitat de hori. 


In satul meu bătrâne plâng, In salul meu doar doina piânge, 
Târziu când Jocu-i stins în vatră, Și fluierul desmiardă jalea. 
Când câinii afară a jale latră, Suspină el, suspină valea, 

Și apele în vaduri plâng Și satul meu cu hohot plânge. 


In satul meu bătrâni albiţi, In satul meu i-atâta jale 

Tăcuţi şi trişti cu jale seara, Când clopotele trag în dungă 
Privind cum joacă'n vatră para Când plânge doina ce-ţi alungă 
lar ziua merg pe drum proptiți Dorul celor duşi în vale. 


că 


In satul meu din munți, uitat 
In satul meu și 'n orice sat 


Constantin Juberian 
cl. VII, L. T. D. Caransebeş 


A d e 
Cine ești? 
Cine eşti tu, suflete trudit, 
Care plângi în mine la răscruci? 
Spune-mi în sfârşit: de unde vii? 
Spune-mi în sfârşit: încotro te duci? 





Ești vlăstarul toamnelor târzii ? 
Frate cu suspinul vântului hoinar? 
Sau un biet drumeţ rătăcitor 

Pe cărări de vis fără hotar? 


Eşti o floare rătăcită sus pe culme, 
Unde cerul și pământul se confundă? 
Sau văslaş care mă duce spre etern 
Pe-a nemărginirii undă lină - 

Cine eşti tu, suflete trudit. 
Care plângi în mine la răscruci? 
Spune-mi însfârșit: de unde vii? 
Spune-mi însfârşit : încotro te duci? 
elev. N. Perişoară 
L. M.M.V. 


File rupte de nicăiri 


Adolescenții 
V. 


Au trecut anii. Primăverile copilăriei fără reîntoarcere. Pe 
uliţa lor au înflorit an după an, băgrinii și castanii şi în fiecare 
toamnă cu frunzele ce picau încet cădea gi un văl de pe marea . 
taină a nevinovăţiei. Sau schimbat multe. Copiii au crescut şi 
nu le mai ardea de joacă. 

Intr'o toamnă, ca amintirile bătrâne ce se duc sa pornit 
şi Griveiu pe drumul cel fără reîntoarcere. Şi în luminile ce se 
stingeau, ale ochilor lui mari și buni, Valer şi-a citit povestea 
unei copilării ce s'a sfârşit. Incet le-a închis pleoapele, tremu-. 
rătoarea lui mână gi întunerecul ce s'a aşternut peste ele,a fost 
şi piatra de mormânt a copilăriei. 

Apoi a bătut sfielnic la porţile raiului unul dintre ai lor. 
S'a stins un camarad ducând la cer, copilăria lui, luminoasă ca 
soarele ce răsare. Băeţii l-au plâns. Dar vremea s'a scurs îna- 
inte, pe mormântul lui s'a așternut uitarea, iar pe ei viaţa i-a 
mânat întrun iureş turbat, înainte. 


Prima lux 
Cap. VI. 


Aş vrea să vă povestesc iubirea lor. Așa cum sa născut 
sub cele dintâi raze ale soarelui de primăvară. S'au întâlnit două 
suflete pe poteca vieţii şi un timp au fost unul.A fost frumos, 


* 
%* e 

Amiazăzi. Se întorcea dela școală cu gândurile lui. Visa. 
L-au trezit două râsete înfundate. Inciudat s'a uitat înapoi. Dar 
" încruntarea i sa topit în uimire. Două fete. Surâdeau. Nete- 
mătoare. Şi în părul uneia, soarele împletea cununi de raze. 
In râs şi în ochi era primăvara. Greu s'a urnit înainte. O săp- 
tămână i-a fost gândul numai la ea. 

Intr'o- după amiază. Stătea tolănit pe divan Şi citea când a 
dat buzna peste el Anişoara. - 

— Scoală-te! 

— La ce? 

— Am vizită. 

— Şi ce dacă ai. Treci dincolo. Nu mă interesează: 

— Oare? | 

Cartea a sburat cât colo. Dintr'un salt a fost în picioare. 

— Cine-i? 

Anişoara a surâs şireată. Apoi a tulit-o afară. Sa auzit un 
clinchenit de râsete, voci „muereşti“ şi două fete au intrat înă- 
untru. Şi una aducea în păru-i parcă cascade de lumină. 

Valer, fratele meu. 

Veronica Amza. 

Veronica Amza. 

Veronica. 

Un surâs. Cosiţe de aur. Două inimi. Tinerețe. Primăvară. 


%* 

Se întâlneau zilnic. Nu şi-au spus niciodată că se iubesc. 
Grăiau ochii. Şi inimile. 

Intro seară de Mai. Un parc cu aceleaşi alei, pe cari s'au 
plimbat şi se vor mai plimba atâţia. 

S'au aşezat pe o bancă mai răzleţită. Tăceau. Sentimentele 
p'au nevoe să se exprime. 

Li s'au împreunat mâinile, Şi ochii în cari dogorea flacăra 
dragostei s'au privit adânc. 

— Veronica! 

— Taci! 

TOT EU ee, 


In aer plutea o boare uşoară, îmbălsămată de parfumul 
florilor. Firmamentul era senin. Aceleaşi stele eterne. Și porţile 
cerului parcă erau deschise. 


Toate trec 
Cap. VI. 


Na voit să creadă. 

— Ai văzut-o tu? 

— Cum te văd. 

— Cu el? 

— Cu el? 

— Nu se poate. 

Celălalt a tăcut. Valer a simţit cum l-a străpuns parcă un 
pumnal ros de rugină. A stat năuc, Nu voia să creadă. Şi totuşi. 
Totul era aşa de evident. Deaceea s'au despărţit deci. Ca să-l 
schimbe. Și tocmai cu Zeno Dalea. Un înfumurat $i un prost. 
Să-l prefere pe el, lui. [l durea mândria. Deeaceea i-a spus că 
sa sfârşit. Că nu mai are nici un rost să continue. Atunci a 
tăcut. Nu l-a lăsat să vorbească mândria. l-ar fi căzut în ge- 
nunchi. S'o roage. Să-i spuie cât o iubeşte. N'a zis nimic. A 
lăsat-o să plece. 

Acum vedea bine. Totul n'a fost decât un. capriciu. L-a 
iubit e adevărat, dar ca pe ceva nou. Acum totul a trecut. 

Prietenul i-a strâns mâna cu dragoste. Vedea că îl doare, 
Prea e sensibil. Voia să-i dea un sfat bun: 

— Uit-o! 

Să o uite? E singurul lucru cuminte. Dar poate să-l facă? 

— Ai dreptate. La revedere. 

— La revedere. 

A plecat. Celălalt l-a urmărit cu privirea dând din umeri. 
O să-i treacă. Se va lecui de poezie. 

A luat-o încet spre casă. și simţea sufletul pustiu. Şi era 
atât de singur. Băeţii! S'au risipit care încotro. Şi sufletele nu 
mai sunt cum erau odată. 

Acasă l-a întâmpinat Anişoara. 


19 


A — Ce ai Valer? 

— Nimic. 

Sa uitat la el lung, apoi a tăcut. L-a lăsat singur. S'a 
strecurat până în odaia lui. Greoi s'a lăsat într'un jelţ. Era atât 
"pustiu în el, atâtea gânduri, atâta dezamăgire. 

Inspre seară aieșit să se mai plimbe. Să-i risipească vân- 
tul gândurile. Buimac a apucat pe drumurile vechi. Îl purtau 
aducerile aminte. A intrat în parc.. S'a îndreptat mecanic spre 
banca veche. Banca lor. 

N'a apucat să şeadă. S'a auzit undeva mai departe scrâşni- 
tul prundişului pe alee. Nu mai putea să plece. A sărit într'un 
tutiş, lângă un salcâm. Venea cineva. S'au apropiat pașii. Apoi 
Sau desluşit voci cunoscute. 

Luna a apărut de după nori, mare și i-a luminat. Veronica. 
N'au stat pe bancă. Au trecut înainte. N'a plâns. N'a gemut. 
Doar mâinile s'au îucleştat de salcâm de au căzut peste el, o 
ploaie de mâţișori, ce voiau să acopere parcă prima durere. 

Greoi a apucat-o spre casă. Şi cu fiecare pas se deslipea 
parcă o bucăţică de carne, se îngropa o amintire. Icoana ei din 
inimă s'a făcut țăndări. Și îl răneau. Mai era oare ceva frumos 
pe lume? Ochii îi rătăciau în gol. Şi atunci văzu. Noaptea era 
minunată şi în înălțimi cerul etern, senin ca mai înainte, 


VII. 
In prag de viață nouă 
Cap. VIII. 
Gaudeamus igitur? 

„Gaudeamus igitur 

Juvenes dum sumus“ 

Ultimul acord s'a spart ca cercurile unui butoiu hodorogit. 
S'au nisipit pe încetul, înainte de a se ivi zorile. Să se culce. 
După banchetul lor de bacalaureat. Cu fete, muzică, dans, 
şampanie. 

Au dispărut în negură, pâlcuri. A rămas ultimul în sala 
mare, goală, gătită cu ghirlănzi. Deabia când sau stins lumini- 

le şi-a dat seama că trebue să plece. Nu acasă. Nu îi era somn: 
Era încă negură şi se simțea bine. Ca de atâtea alte ori paşii 
1 au îndemnat să se plimbe. Singur. Numai singur poţi înțelege 
măreţia unui răsărit de soare, ce îţi curăţă sufletul şi te înalță 
spre frumos. 


Trecuse vremea. Se schimbase. Actii era poet și îi plăcea 
să filosofeze. Să se plimbe singur, să discute, să se înflăcăreze 
pentru o ideie. 

Lumea era o ideie şi era în cărţi. Cealaltă lume... n'o'nţe- 
legea... Trecuse. 

| se păreau veacuri lunile cari trecuseră dela prima iubire. 
Veronica e frumoasă Şi astăzi, dar parcă ar trăi în altă lume. 
De lumea ei el s'a despărţit. 

Trăeşte în alta. Cu Hamlet, cu doctorul Faust, cu eroii 
lui Balzac. Departe de prostia oamenilor. Cu cărțile, cu muzica 
cu apusurile de soare. 

Câte idealuri s'au năruit deatunci, câte altele noi s'au 
născut şi au murit şi ele. Cum a trecut timpul. Atâta timp în- 
grămădit în câteva luni. S'a schimbat totul. Sau întrupat noi vise, 
au murit rând pe rând. 

A murit şi Anişoara. Tata?.. Mai mult la cimitir printe 
cei morţi. De la cei viii nu mai aşteaptă nimic. 

Sa vândut casa copiilor. Cu amintirile din ea. Acum stau 
în centru, în două camere, un bătrân ceiese din viaţă, un tânăr 
ce intră în ea. 

18 ani. Inceput de viață. Unde-i râsul veșnicei tinereţi? i! 
frământă îndoielile. Il dor întrebările, îl chinue sensul vieţii. 
De ce a fost să fie aşa? Dece nu altcum? Acasă s'au îngrămă- 
dit pe masă, şi'n rafturi, tomuri peste tomuri,. 

Dar cărţile nu spun nimic. Pun întrebări fără să le des- 
lege. Şi el nu poate trăi, acceptând totul pentrucă aşa trebue 
să fie, Dece? 

Cât sunt de dureroase primele resemnări, constatările 
marilor nemernicii. Inainte flutura o banderă pe care erau scrise 
cuvinte mari. Acum nu mai este nimic. Dar va trebui să fie ceva, 

Şi căutarea e lungă, dureroasă, istovitoare. 
% ui %* 

Paşii Pau dus încet pe cărările amintirii. lată parcul. Aleea. 
Aici au stat? Pe buze îi flutură un surâs sceptic. Aude de 
undeva dedeparte, în minte acorduri din „Rigoletto“ „La donna 
e mobile“ *) Atunci n'a crezut. Acum crede. El a sperat atâtea. 
A crezut atâtea. Dorea atâta frumusețe. Atâta armonie. Şi acum? 
Ce greu e să recunoşti că un lucru este aşa cum e şi nu cum 
l-ai dorit tu. A fost. Să moară amintirea. Aleea s'a sfârşit. In 
faţă e apa. Dincolo „jungla“ copilăriei. Şi un câmp. Nu-i încă 
nimeni ca să-l treacă dincolo. Va trece singur. Câteva smunci- 
turi, A ajuns. Paşii îl poartă mai grei. Uite insula. Poteca. De 
ce nu mai strigă pe ea nimeni? Undeva departe se aude un 
lătrat. Străin. Cântă cocoşii. Mijesc zorile. Și paşii îl poartă îna- 
inte înspre ulița copilăriei. 


Vivere e militare 


Cap. IX. 


Ce grei sunt paşii. Şi pulberea de aur a amintirii. Mai- 
danul. Aici au dărâmat coliba duşmană. Aici a fost cetatea de 
ghiaţă. Se luminează. E zarea viorie. Şi sub lumina tremurătoare 
nu se vede nimic, nimic. 

Ce grei sunt paşii. 

Bălăriile sunt aici tăiate. Se pune fundamentul la o casă 
nouă. Mai sunt câteva. Se va naşte o stradă. Poate că o s'o 
îndrepte şi pe a lor; n'o să mai fie hudiţă. Dar nici ce a fost 
mo să mai fie. 
| A răsărit soarele. E încă linişte şi se observă cum se urcă 
pe cer, încet, încet ca un uriaş tăvălug de foc. Mâine, poimâne 
n'o să se mai lase văzut aşa de lesne. O să-i astupe cu un 
blockhaus orizontul, 

Merge înainte. Aici a fost pe vremuri la el acasă. Parcă 
nu Sar fi schimbat nimic. 


*) Ştiu că e o platitudine şi o banalitate ce gândește asupra femeilor 
Valer, dar așa gândește și sute de băeţi gândesc la fel. 

Aceleaşi case. Aceeaşi lume tăcută. Nu se arată nimeni 
încă. In înălţimi negura se luptă cu aurora. Liniştea e atotstăpâ- 
nitoare. Şi-i bine. Hudiţă tăcută şi fără oameni. Colindă pe ea 
doar amintirile. : 

A ajuns. Portiţa scârțăie în țâţâni. Nu latră nimeni? Se 
îndreaptă spre cuşca lui Grivei. E încă acolo. Dar înăuntru nu 
e nimeni. Nici o urmă. Pe cuştile câinilor nu se pun epitafe. 

In fund e portiţa dela grădină. Sar duce. Dar... o uşă se 
deschide. 


— Pe cine căutaţi d-voastră ? 
— Eu 9... Pe nimeni. 


Ar vrea să spună că îşi caută copilăria, amintirile. Dar 
parcă străinul l-ar pricepe? Ne interesează atât de puţin du- 
rerile altora. 

Dă să iese. Celălalt îl urmareşte cu priviri uluite. „Are 
haine bune, nu pare să fie hoţ“. Il lasă să plece. 

S'a închis în urmă o poartă. 

S'a închis în inimă o viaţă. 

Şi din ea simte cum creşte alta. Amintirile ? Parcă pier 
una câte una. Trecutul e trecut. Şi în faţa lui se înalță aidoma 
soarelui ce răsare, viitorul. 

Soarele e sus pe cer. Dimineaţă. Lumea se trezeşte pe 
încetul. O nouă zi. O nouă viaţă. 

Din case, de pretutindeni se ivesc stoluri; stoluri, oameni. 
Aleargă la muncă. Inainte. Pare că sunt târîţi cu toţi de un 
curent colectiv. Inainte. În urmă ma rămas decât uliţa copilăriei, 
In față e viaţa care-i târeşte pe toţi, îi înalță, îi doboară. 

O uriaşă încleştare de energie. Viaţă. Şi băiatul simte cum 
îi dispar şovăelile, durerile, durerile şi nostaljiile. li clocoteşte 
sângele. ii tremură toţi muşchii. E tânăr. Nu mai are ce plânge, 
Trecutul e trecut. In faţă-i, titanic se ridică viitorul. Şi simte 
din adâncusi, din întreaga-i ființă dorinţa de faptă. In piepturi 
a murit o viaţă şi se naşte clocotitoare, măreaţă, setoasă de 
iuptă, una nouă. 

Octomvrie 1943 — Martie 1944, 

Ichi 


——.—..D ———— 

Ziua libertăţii 
3/15 Mai, 1848 


Te-au zămislit tăriile durerii 

Şin adâncimi de veacuri ai dospit 

lar când Bărnuţiu te-a chemat la viață. 
Din patru zeci de mii de piepturi 

Ca un șuvoiu năpraznic ai sbucnit. 


Il 


Era gătit Blajul de sărbătoare 
lar câmpul libertății — câmpul tău 
Vibra cuprins de o caldă înfiorare 
Şi era plin de atâta sărbătoare 
Incât a plâns din ceruri Dumnezeu 


III 


Ivirea Ta — o rază de lumină 

Din noaptea unei mii de ani chemată 
Cu lacrimi calde — a botezat-o Sfântul 
Când genunchind poporwn lutul jilav 

A fremătat din adâncimi pământul. 


IV 


Era sbucnirea spre o viață nouă 
Cu clocotu-așteptării d'un mileniu 
Care muşcând din noapte, ca valul dintr'o stâncă 
Strivind trufia cismei sub opincă 
Sfărmau cătușa vremii: Ardelenii. 

V 


Deasupra tuturor ca un Arhanghel 

Ca o măreaţă, falnică figură 

Stătea Bărnuţiu și lumii vestea sfânta "Nviere 
In jurul tui poporul în blândă îngenunchiere 
Sorbea cuvântul, avid, ca pe-o Cuminecătură. 


VI 


Aşa a fost atuncia, în ziua aceea mare 
Când se'mpletea din vise mărețul Ideal 
Mustea pământul avid de jertfele aduse 
Gemea sub roată Horia — și clocotea în 
[inimi de iobagi 
Iubirea pătimaşe, a gliei din Ardeal. 
VII 


Azi, am croit cărare de luminat 

Și am înălţat altare de închinat: 

Odesa — Sevastopol — Crimeia Stalingrad, 
Cuban — Stepa Nogaică — pe întins nemărginit... 
Sunt drumuri de lumină spre visul de "'mplinit. 


Emil Albu 
Elev, Școala Militară 


or 
Stelele 


Farmecul stelelor se rupe adesea 
Ele cad depe 'ntinsul ceresc fără margini, 
Lunecând zeci sau chiar sute milioane de ani 

Acolo unde ziua şi noaptea sunt Ia îel, 
Unde Timpul cel veșnic nu e cuprins în minute. 
++ + Din drumul lor fără capăt s'opresc vreodată? 


Atuncia,. un suflet se îrânge în două: 

Fiecare om are o stea călăuzitoare 

Şi când steaua i dispare depe albastrul ceresc 
Amândoi trec în lumea fără început, fără sfârșit, 
Unde de miliarde de ani viaţa-i aceeași. 


+. Noaptea, când cerul plin e de stele, 
Caut să văd steaua ce mi-este sortită. 

Dar printre atâtea cum pot să.o aflu? 
Poate-că-i asta ce lucește deasupra-mi 

Dar poate că străluce în alte lumi, departe. 
+ « e Şi câte sunt, toate conduc câte o viață! 


lar când din pâlpâirea uneia din ele 
Inţeleg că-i pe cale să-și destrame viaţa, 
O privesc ţintă, așteptând să se prăbuşească, 
Căci de-i a mea şi mi-e scris să cad odată cu dânsa, 
Să pot trăi clipa cea mai sublimă a vieții. 
17 Mai 1944. 


- 


| Nicolae Marghetici 
Strigăt 


Poţi tu, mamă, înţelege Tu ai rătăcit vreodată 
Nebunia fără seamă, Fără gânduri, fără teamă, 
Ce mă scurmă, mă doboară Fără suilet, fără ţintă, 
Fără preget, fără lege, Intr'o seară înorată, 
Spune-mi, poţi tu înţelege, Tu ai rătăcit vreodată, 
Mamă? Mamă? 

Nimeni, nimeni nu te ?ntreabă, 
In spoiala lor pitică, 

Cine eşti, sau ce-i în tine, 
Trec, dispar târiţi de grabă, 
Nime ?n cale-ţi nu te *'ntrebă 


De nimică. 


Tu-i priveşti şi râzi în silă, 

Lupi ce-ar vrea să se sărute 

Și se 'mbată şi se luptă 

Şi se taie fără milă, 

Tu-i privești şi râzi în silă: 
Brute! 


In noroiul de pe stradă 
Te înfunzi şi nu ţi-i seamă 
Că minciunile din tine 
Poate lumea să le vadă, 


Să le caute în noroiul de pe stradă.. 
Mamă. 


Spune-mi, crezi tu în iubire, 
În cuvinte fără şir, 
Frământare fară noimă 
La răscruci de rătăcire, 
Asta, mamă, nu-i iubire, 
E delir! 


Hohotind prin mahalale 
Chiotele sunt în toiu, 
Şi ?n viaţa pângărită 
De Măria Sa Păcatul, 
Vezi ecoul vieţii tale 
Rătăcind prin mahalale 
In noroi. 


Poţi tu, oare înţelege? 

Visele mi se destramă 

Şi mă 'ndoaie, mă doboară 

Intro lume fără lege, 

Dar... mai bine nu "'aţelege, 
Mamă! 


Maia Bistra-Bega-Volga-Bug 


—. 2 =—— 


Ascultă copile... 


Ascultă copile durerea cea mută 
Șoptită de glasuri din unde de vai; 
Ascultă cântarea de nimeni știută 
Venind de deparie, din trisiul Ardeal. 


Ascultă copile, zejirul ce-adie; 
Pricepe-i povesiea din șoaplele sale; 
EI vine, nepoale, din țară pustie 
Și-aduce pe aripi tristețe și jale. 


Ascultă copiie, în faptul "'nserăru 
Cântarea cea sfântă ce-o cântă cavalul. 
E doina de jale simbol ai durerii, 

Prin ea plânge Iancu și plânge Ardealul... 


Gheorghe D. Chirilă 
cl. VII, L. C. D. Oraviţa 


— SED Ezra 


Ţara visurilor noastre 


Când mereu adie vântul, Prin munţi doina se răsfrânge, 

In spre zările albastre, „ Sună buciumul a jale! 

"Țara visurilor noastre, Pasc oiţele în vale 

Către tine-Ardeal mi-e gâudul. Tot ce-i viu ori mort, tot plânge? 
Unde-i numai bogăţie, Iar spre zările albastre, 

Câmp de-argint și munţi de aur, Când mereu adie vântul, 

E-un adevărat tezaur! Către tine-Ardeal mi-e gândul; 
Insă nu e veselie. Țara visurilor noastre! 


VIOREL 1. RANGA 
cl. VI, L. C. D. Oraviţa 


ăi 


Azi a căzut întâiul îule de nea 


Azi a căzut întâiul fulg de nea 
Ca o petală mică dintro floare, 
Pe care-o nevăzută mână rea 

A smuls-o şi-a zvârlit-o pe cărare. 


Azi a căzut întâiul fulg de nea, 

O lacrimă ce a picurat uşoară 

Cum depe boltă se desprinde o stea 
Ce 'n neștiute spații va să moară. 


Azi a căzut întâiul fulg de nea, 
Un sol venit din depărtări sihastre 
Și s'a pierdut în zare, undeva 

Tot astfel ca iluziile noastre. 

Azi a căzut întâiul fulg de nea. 


Mariana Georgescu. Vâlcea 
VIII. L. C. s. 








Mărţişor de daruri și de vis... 


— Martie 1944 — 
Lui Lux! 


Pentru sufletul tău, iubito, 

pentru tine, — 

Pentru zâmbetele tale senine, 

Am plecat spre zările deschise 

cu toiag de doruri în mână 5 
Şi cu desaga doldara de vise, — 
Drum lung, peste hotar . 

în ţara, 

Unde, — prea frumoasă regină şi zână, — 
Domnește de veacuri: 

Primăvara! 


Am întâlnit-o pe regină. 

Plimbându-se pe aripi de albină... 
când ma văzut, -— 

-o clipă s'a oprit în drum, 

Şi ajutat de ea, ca şi'mn trecut, 

— şi-acum, — 

Ți-am împletit, iubito, din fir de poezie, 
Alb mărţişor de doruri şi de vis... 
Mi-a fost nectarul îlorilor : 

— cerneală aurie, — 

Prea albele petale: 

— îile de manuscris, — 

Și-o rază dela soare: 

— prea strălucit condeiu... 

cu zâna Privăverii, în cânt de ghiocei, 
Am scris iar pentru tine, 

simbolic mărțișor... 

Să-l porţi în orice clipă, în gânduri 
șin priviri, — 

Și, pentru al tău suflet 
să fie talisman; 
Să 'nchidă 'm a lui rânduri 
buchet de amintiri, 
culese 'n primăvară, 
de-arândul, — 
an de an! — 
Val de Mureş 





Oaia rătăcită 
(Urmare) 
+ Cap. IV. 


Toată noaptea de Joi spre Vineri fu pentru Macarie 
un chin. 

Nu putu închide ochii o clipă. Se _ frământa gândindu-se 
ce se întâmplase acolo în liniştea serii, în lumina palidă a 
Lunii ? Cine trăsese întâiu? Ce se întâmplase cu negustorul şi 
sluga? Dacă îi omoriseră? La gândul acesta, Macarie se 'nfio- 
ra. Nu socotea ca prea mare păcate furturile făptuite de tâlhari, 
mai ales că-i făceau şi lui parte. 

Moartea unui om însă o socotea uu lucru adânc, ne'nţeles, 
pe care oamenii n'au dreptul să-l provoace credea şi în duhu- 
rile morţilor cari puteau veni să tulbure din răzbunare, odihna 
celor ce le pregătiseră moartea, 

Vineri dimineață Macarie, palid şi cu ochii umflaţi de ne- 
somn, se duse la cârciumă. Acolo află, cu prefăcută mirare, că, 
aseară se auziseră două detunături dinspre dealul tălharilor, dar 
țăranii nu îndrăsniseră să meargă într'acolo în puterea nopţii. 

Dis de dimineață însă, o ceată de țărani mai inimoşi se 
duse pân'acolo. In mijlocul drumului zăcea mort negustorul iar 
alături de el, legat şi cu un căluş în gur, sluga. 

Carul gol, se afla culcat pe-o rână în ganţul drumului, tras 
de animalele dornice de iarba de pe margini. 

Ţăranii aduseră la han carul, leşul şi pe servitor. Acesta 
după ce se întări cu câteva înghiţituri de băuturi, povesti cum 
se întâmplase nenorocirea. 

Cănd ajunseseră la poalele dealului, îşi încărcaseră armele 
și ce dăduseră jos din car, Se credeau aproape scăpaţi, când 
în vârful dealului, li se strigă să stea, în timp ce umbre nelă- 
murite îuncepură să fviască printre copacii din marginea 
drumului. 

Negustorul, iute de mână, îndreptă arma spre ele și trase. 

Piumbul se pierdu în depărtare, căci negustorul trăsese 
spre întunecime, fără a avea vreme să ţintească. 

El era însă luminat din plin de pâlpâiala galbenă a opai- 
țului ce ardea fumegând într'un colţ al carului. 

Aproape imediat desigul fu luminat de fulgerul unei des- 
cărcături și negustorul se prăbuşi inainte de a Lidia trage a 
doua oară. 

Cât despre slugă, aceasta înlemnise și fu desarmat şi le- 
gat la repezeală. 

După aceea, tălharii, vre-o zece, opriseră animalele spe- 
riate, goliseră carul cărâni lucrurile în pădure şi luând mortu- 
lui şi slugii armele şi lucrurile de preţ, îi lăsaseră în grija 
Domnului. 

Macarie, turburat peste măsură de povestire şi de vederea 
negustorului, îşi petrecu toată ziua la cârciumă, încercând să-ș 
înnece în vin amarul. 

Când se duse într'amurg acasă, în tot lungul drumului, pe 
la porţi, lelițele, cu mâna la gură, vorbeau cu groază de noua 
nelegiuire a tălharilor, până când erau chemate în fugă de scân- 
cetul copilului din ieagăn sau de bucatete dela foc cari aştep- 
tau venirea bărbaţilor osteniţi de muncă. 

Macarie începu să dreagă o stricăciune dela o roatăa ca- 
rului, dar nu-şi putu aținti multă vreme atenţia asupra lucrului. 

Cină câteva îmbucături de slănină cu ceapă şi pâne multă, 
le udă cu o cană de vin, după care se culcă, 

Multă vreme rămase treaz, cuprins de gânduri. 

Intrebările din seara trecută îşi primiseră răspunsul, prea 
puţin liniştitor însă. 

Acum se ridicau altele; tot atât de supărătoare. 

Ce să facă el? Tălharii nu-şi ținuseră făgăduiala. Să-i tră- 
- deze la rândul său? Sar îi răzbunat, împăcându-şi totodată şi 
fărâma de omenie ce-i rămăsese, dar ar fi pierdut câştigul pri- 
mit din dărnicia lui Ioanichie. 

In sufletul lui Macarie, lipsit de o creştere în frica lui 
Dumnezeu şi întunecat de avariţie şi beţie, se dădea o crâncenă 
luptă între dragostea de bani şi cea de oameni. Până la urmă, 
el adormi, obosit de atâtea sbuciumări. 

lată că în somn i se întâmplă ceea ce de mult nu-şi mai 
amintea să i se fi întâmplat: visă pe mama sa. Era aşa cum 
nelămurit şi-o mai aducea aminte decând era mic. ll privea trist 
şi-n ochi îi mijeau lacrimi. 

O întrebă dece e tristă iar ea îi răspunse că el o supăra 
prea mult. 

Nu crezuse că băiatul ei, copil de cinstiți gospodari, să 
se inhăiteze cu nelegiuiţii. De voia ca ea să nu mai fie superată 
şi să-l ierte, să se lapede de tovarășii săi şi să trăiască cinstit 
-şi cu frica lui Dumnezeu muncind moşia agonisită de părinţi 
cu greu dar pe dreptate. 

Macarie tocmai voi să răspundă când arătarea se resfiră 
ca un abur şi el se trezi. 

şi aminti clar întreg visul şi se'ntrebă ce poate să în- 
semne. Stând apoi să cugete mai adânc, îşi zise că mama sa 
avea dreptate în toate. 

El ar fi putut trăi cinstit cu atât cât moştenise dela părinţi. 
Căzuse însă în patima beţiei şi ca să şi-o poată indeplini, ne 
voind să înstrăineze din pământ pe care-l socotea sfânt, trebuia 
să ajungă altfel la bani. 

Pe urmă se certase cu Dumnezeu. E drept că-i luase de- 
odată nevasta şi copilul, dar oare, nu vedea în sat destui oameni, 
pierzând mult mai mult, gi totuşi nenorocirea parcă îi apropia 
de D-zeu, întărindu-i în credinţă! 

Hotărit, prea se pripise. Işi iubise nevasta desigur, dar 
trebuia să lase ca uitarea să-i vindece rana. Mai avea multă 
cale de străbătut pe drumul vieţii şi simţea cum totul în trupul 
lui se răscoleşte, cerându-și dreptul la partea din vieață. El 
trăia din amintiri, dar amintirile erau mai potrivite la bătrânețe 
gapoi cui o să-i rămână moșia şi galbenii săi. 

Se împăcase până atunci cu legătura cu tâlharii, dar iată 
că aceştia nu ţinuseră seama de dorințele lui. Avea să rupă 
cu ei şi va începe o nouă vieaţă. 

Cu astfel de gânduri îşi petrecu Macarie întreaga Sâmbătă. 
Spre seară, se gândi că ar îi bine să înceapă impăcarea cu 
Domnul. 

De altfel bătrânul și bunul preot Avram putea să-i dea 
cu dragoste înțelepte sfaturi. 

Puțin dupăce părintele se întorsese dela vecernie, Lupu, 
câinele casei dădu de veste prin lătrături înverşunate, că om 
strein a întrat în bătătură. 

Părintele ieși pe prispă şi faţa lui arăta o adâncă dar 
îndreptăţită mirare la vederea celui vestit de dulău. Cu glas 
de blândă dojană zise părintele: 

— Fii binevenit, fiule. Nu te prea cunoaşte Lupu, de latră 
atât de întăritat. 

Cred acum că după ce ai venit la preot, vei trece mai 
des şi pragul casei Domnului. 

Macarie nu răspunse decât „sărut mâna, părinte“, după 
care întră în casă şi dând bineţe maicii preotese, întrară în 
camera din faţă. . 

Văzând că Macarie şovăe înainte de a vorbi, părintele 
zise: 

— Intrăzneşte, fătul meu, nu te sfii. Destăinuie ce ai pe 
suflet, cu incredere. 

Doar de asta sunt aci. Să mi se spună nedumeririle, 
pentru a le putea lămuri, să aflu necazurile pentru a le putea 
mângâia, să cunosc durerile pentru a le putea alina, să aflu 
păcatele, pentru a le putea curăţi, cu ajutorul şi voia lui 
Dumnezeu. 

Atunci Macarie povesti părintelui greşelile vieții de până 
atunci și hotărîrea de a şi-o schimba în bine. Multă vreme 
preoteasa auzi şopotul molcom al vorbelor din odaia în care 
un tânăr se lepăda de trecut şi-și îndrepta paşii spre un viitor 
luminos. 

Când Macarie se intoarse acasă, se simți mult mai uşurat. 

Părintele îl deslegase de jurământul dat tâlharilor, fiind, 
făcut la strâmtoare. Pentrucă şi el se bucurase însă, de roadele 
tâlhăriilor, Macarie trebuia să şi le răscumpere din greu cu 
vieaţă de pocăință, iar datoria sa era să desvălue pe nelegiuiți, 
ca să-i ajungă mânia lui Dumnezeu şi a oamenilor. Numai im- 
piedecându-i pentru totdeauna de a face nelegiuiri, i se iertau 
poate cele făptuite cu ajutorul său. i 

Macarie hotărî ca deja din noaptea aceea să se ducă la 
Bălgrad, la stăpânire. Mai întâiu însă trebuia să meargă pela 
tâlhari să le spună că pleacă. Dacă ei ar fi băgat de seamă 
că el nu mai e în sat, ar fi prins bănuieli şi ar fi luat măsuri 
de apărare. 

Dupăce se intunecase bine, Macarie călărea pe cărarea spre 
vizuina hoţilor. Cu două zile mai înainte făcuse acelaşi drum 
atunci se ' ducea să le înlesnească o lovitură bună. Acum, se 
ducea să le pregătească pierzania. 


Cap. V. 


După ce Macarie îşi opri calul înspumat la poalele dea- 
ului, schimbă ţipătul de bufîniță cu santinela, apoi urcă panta. 
Tălharul îi ieşi înainte şi în timp ce-i lega calul de un copac 
ceva mai depărtat de drum îi spuse că loanichie era foarte 
mulţumit de prada ultimă. 

Pe urmă veni şi legă pe Macarie la ochi. Il legase şialtă 
dată, dar aşa pornit cum era atunci contra tâlharilor, se gândi 
că 'ntradevăr fusese legat la ochi de nu observase cănici după 
atâta vreme cât i-a servit cu credinţă, tâlharii n'aveau încredere 
deplină în el. Această constatare îl întărâtă şi mai mult. San- 
tinela îl luă apoi de mână şi îl conduse printrun cotlon bine 

ascuns de un crâng, până la un bătrân copac scorburos ce as- 
cundea o trapă. Pe aici era intrarea numai pentru oameni, în- 
gustă şi uşor de apărat. Lăzile cu pradă erau aduse în vizuină 
prin nişte subterane ale căror guri se deschideau departe de 
drum pe coasta abruptă şi stâncoasă a râului. După ce Maca- 
rie coborî câteva trepte, mai fîâcu câţiva pași întrun coridor 
întorchiat şi ajunse într'o cameră unde îl izbi mirosal de fum 
Şi acreală de înghesuială. Legătura îi fu luată dela ochi gi la 
lumina slabă a unui foc ce mocnea în mijlocul încăperii, văzu 
pe lângă pereţi vre-o 18 tălhari dormind sau dormitând pe 
pături. 

Macarie se 'ndreptă spre o perdea care despărţea camera 
tâlharilor de cea a lui Ioanichie. Dând perdeaua la o parte Ma- 
carie găsi pe Ioanichie şezând pe o canapea, iar alături de el 
sta o fată tânără. Frumuseţea şi fineţea trăsăturilor ei s'ar fi 
potrivit mult mai bine în saloanele unui nobil decât în vizui- 
na unui gef de tălhari, 


Ioanichie încerca să-și ascundă abil bizinea că fusese 
tocmai acum surprins de Macarie şi acesta nu putea să-şi as- 
cundă mirarea, căci până atunci nu ştiuse nimic de fată. loa- 
nichie o trimise în altă cameră, apoi dădu bineţe lui Macarie 
şi-l pofti să şadă. 

Am avut o pradă minunată, Macarie, rupse loanichie tă- 
cerea, meriţi să te bucuri şi tu de ea. 

Zicând acestea îi întinse două inele cu pietre prețioase. 

Văzând că Macarie nu se grăbeste să le ia, ca altădată, 
îi zise, ridicându-şi sprâncenele, a mirare: 

— Noa da ce-i? ce te supără ? de-mi va sta în putință 
te împac. 

— Multe, frate Ioanichie, răspunse Macarie căutând să se 
stăpânească. | 

Mai întâiu, ne învoisem să nu ucideţi pe negustori şi 
acum aţi făcut-o. Apoi, nici după atâta timp n'aveţi încredere 
în mine, şi mă legaţi la ochi când vin aici. 

In sfârşit cred că m'am învrednicit de destulă prietenie ca 

să fi. aflât de fetiţa aceasta și tu mi-ai ascuns-o. Să nu te su- 
pere spusele mele dar sunt îndreptăţite. 

N'am dece mă supăra măcar că vocea ta nu-mi place. Cu 
negustorul şi noi am fi vrut să nu se întâmple așa. Deerau pe 
aproape oameni de-ai stăpânirii, nu ne era bine. Cine l-a pus 
să tragă el? Ar fi scăpat doar cu pierderea mărfii. Mam gân- 
dit că ti-i supăra o ţâră şi de aia ţi-e darul mai mare. 

Cât despre fată, fiindcă şi aşa ai văzut:o, îți pot spune 
că e o orfană. Părinţii ei au murit acum vre-o doisprezece ani 
şi am crescut-o eu. Ea crede că i-s tată. Mi-e dragă ca ochii 
din cap şi nu sfătuesc pe nimeni să se apropie de ea. 

Tu ești bătrân, loanichie şi ea e frumoasă şi fragedă. Ce 
ai de gând cu ea? E 

— O ţin pentru mine Macarie, să-mi mângăie bătrânețele. 

— N'ai rău gust! Dar să lăsăm asta. N'am venit aci la taifas, 
nici după răsplată, ci ca să-ţi spun că vreo câteva zile va trebui 
să pui o iscoadă în sat, dintre oamenii tăi. 

— Dece? 

— Eu am niscaiva treburi pe la Bălgrad şi poate mai departe. 

„— Hm, ai treabă pe la oraş? Asta-i lucru mare şi înainte de 
a-ți da drumul trebue să vorbesc cu ajutorii mei. 

Aceştia fură chemaţi şi se sfătuiră cu loanichie, în taină, apoi 
acesta zise: 

— Iată, ce spun tovarăşii mei. Ai venit aci supărat pe noi, 
„şi acum zici că mergi la oraş. Acolo te întâlneşti des cu ispita. 
Deaceea, îți cerem să înoieşti în faţa noastră jurământul de credinţă. 

La aceasta nu se aşteptase Macarie. Incercă să se împotri- 
vească puţin dar trebui să se supună până la urmă pentru a nu trezi 
bănuiala tâlharilor. 

Dupăce isprăvi, plecă, fierbând de mânie. loanichie spuse să 
nu mai fie legat la ochi. Cu gândul la răzbunare, Macarie îşi în- 
tipări cu grijă în minte cotiturile drumului de intrare în văgăună. 

Incă în aceeaşi noapte, nevăzut de nimeni, Macarie părăsi satul. 

A doua zi, la slujbă, înzadar căuta preotul cu privirea prin 
biserică oaia rătăcită şi, după credinţa sa, întoarsă la turmă. 

Cap. VI. 


La Bălgrad Macarie aranjă mai întâiu nişte mărunte treburi 
apoi cu sfială se duse la stăpânire. Cu greu izbuti să le spună celor 
de acolo cum stau lucrurile, întorcând aşa vorbele ca el să nu fie 
socotit ca tâlhar. 

Domnii cei mari la început n nau vrut să-i dea crezare, gân- 
dindu-se că vrea să-i înşele. Nici nu voiau să-şi închipuie că un 
țăran prost poate să le dea pe mână o ceată de tâlhari cari nu se 
lăsaseră prinşi nici de încercatele gărzi împărăteşti. 

Mare noroc a avut Macarie cu un domn care cunoscuse pe 
tatăl său de când avusese ceva proces pela oraş. 

Acesta îi deschise. uşile pe la domnii înalţi. Astfel Macarie 
putu vedea săculeţul cu galbenii puşi de o parte pentru premiu şi 
diploma nobiliară, cu pecetea şi iscălitura împăratului. Această di-. 
plomă putea fi completată de comandantul oraşului şi predată celui 
care ar fi dat pe tâlhari, vii sau morţi, în mâna stăpânirii. 

Din mărimea răsplăţii se putea vedea ce mare preţ punea 
stăpânirea pe stârpirea tâlharilor care îi produseră atâta ruşine. 

Macarie se 'nţelesese cu părintele să predea pe nelegiuiţi din 
dorinţa de a face bine în locul răului ce-l făcuse şi nu din poftă 
de bani. 

Văzând însă acum galbenii care aşteptau numai să intre în 
punga lui, se gândi că tot mai bine ar fi să-i primească, gândind 
că-i va da mai târziu bisericii. 

Din partea stăpânirii primi şi vre-o 12 oameni înarmaţi, care 
să-l ajute la prinderea tâlharilor şi să-i aducă la Bălgrad. 

Macarie plecă într'o seară şi se 'mţelese ca oamenii să-l ur- 
meze în seara viitoare şi nevăzuţi de nimeni să vină pe la miezul 
nopţii la el acasă, în marginea satului. 

Intorcându-se dela oraş, Macarie se abătu pe la tâlhari. Stătu 
puţin de poveşti cu ei, apoi spunând că e grăbit să ajungă acasă, 
îi pofti pe seara viitoare la el, la un pahar. cu vin, când le va 
spune multe şi îrumoase dela oraş. 

Tâlharii mai fuseseră la Macarie, căci avea un vin ce-ţi mer- 
gea la inimă. Veneau seara, îmbrăcaţi țărăneşte aşa că n'aveau de 
ce se teme. 

Chiar dacă acum ar fi avut bănueli, acestea ar îi fost spul- 
berate de purtarea francă a lui Macarie. 

Dacă avea cineva prilej de nemulţumire, acela era Ioanichie, 
căci Macarie adusese dela oraş o pereche de cercei scumpi pentru 
_Lenuţa, fata căpitanului şi aceasta păruse că îi primeşte cu bucurie. 

“Ioanichie însă nu se îngrijă prea mult. La nevoe ştia el cum să se 
scape de cei nepoftiţi. 

La plecare, loanichie strigă: 

— Aşadar pe mâine seară! Ai grijă şi-ţi pregăteşte bine sacul 
cu minciuni. 

— Nu-i nevoie, răspuse Macarie. L-am şi pregătit şi de altfel, 
mâine nu veţi afla decât adevărul. | 


VII 


De două ore se căsnea Macarie să-şi îmbete tovarăşii. În parte 
isbutise. Cei mai mulți se sculaseră clătinându-se să se întindă pe 
“pat, dar puţini ajunseseră acolo. 

Mai bine se ţinea Ioanichie. Macarie îi tot turna de băut şi-i 
spunea la verzi şi uscate până simţea că răguşeşte. 

Până la urmă şi loanichie adormi cu capul pe masă. Macarie 
îi mai turnă cu sila un pahar pe gât, apoi zeudui vre-o câţiva din 
“tâlhari şi văzând că nu se trezesc, ieşi în curte şi îlueră de două ori. 

De prin şură, din grajd, de prin paie, ieşiră unul câte unul, 
oamenii stăpânirii. Macarie mai chemă de prin vecini vreo câțiva 
țărani cu furci şi topoare şi oamenii înconjurară strâns casa. 

Tocmai voia Macarie să între în casă cu câţiva oameni, pentru 
a lega pe bandiți când şeful soldaţilor îl opri şi-i spuse că poate 
bandiții se pot trezi şi se vor împotrivi, ceeace ar putea fi cu pri- 
mejdie pentru oamenii săi. El îşi dădu cu părerea că poate ar fi 
mai bine ca tâlharii să fie daţi în grija cuiva de care să nu se 
poată feri cu puterea omenească. Spuse că cel mai sigur mijloc ar 
îi să i se dee foc casei. Macarie, domn mare cum va ajunge, şi 
aşa nu va mai putea locui în căsuţa aceea bătrânească, acoperită 
cu paie şi nepodită, Macarie trebui să-l primească şi el. Pierderea 
“casei era nimic pe lângă câştigul ce-l va avea. Comoara lui din 
Pivniţa casei nu putea suferi nici o stricăciune. 

Ţăranii aduseră deci găleți cu apă pentru a împiedeca întin- 
derea focului la alte case şi îngrămădiră paie şi bucăţi de lemne 
la uşi şi ferestre Macarie îşi adunase din casă ce avea mai de preţ. 
Tâlharii dormeau duşi. 

Mai multe lopeţi de cărbuni aprinşi fură aruncate pe casă şi 
pe la uşă şi ferestre. 

Focul se aprinse repede, „ca de paie“. Primejdie nu era căci 
nu adia nici cel mai mic vânt şi casa lui Macarie era la marginea 
satului şi era singură în câmp. 

In curând casa fu o singură flacără uriaşă. 

Tâlharii au murit de sigur repede, înăbuşiţi de fum. Doar. unul 
sau doi s'au trezit şi au încercat să străbată cercul de fum dar au 
fost împinşi cu brutalitate înapoi de vreo furcă sau un topor bine 
aruncat. 

La lumina roşiatică a focului, care a ţinut până spre ziuă, 
oamenii păreau diavoli păzind cazanul cu sufletele păcătoşilor din iad. 

Când se crăpa de ziuă, Macarie cu trei oameni era la poalele 
dealului cu vizuina. Tovarăşii se ascunseră pe după copaci şi Ma- 
carie chemă cu semnalul obişnuit pe tâlharul rămas de pază în 
vâriul dealului. Acesta veni fără să bănuiască ceva, şi n timp ce 
Macarie vorbea cu el, şase mâini îl întăşcară, legându-l. 

Carul ce ducea prizonierul şi rămăşiţele tovarăşilor săi, porni 
a doua zi spre Bălgrad. 

Macarie n'avea nici acum odihnă. 

Domnii dela stăpânire se bucurară că regiunea fusese scăpată 
în sfârşit de nişte nelegiuiţi a căror faimă ajunsese până la urechile 
slăvitului Impărat; dar dispariţia mărfii furate tot nu se lămurise 
_şi Macarie se legă să facă şi asta. 


(Va urma) Bena Mircea 
VI B. Loga 





Pastel 


Noaptea'şi toarce 'n taină firul Luna palid străluceşte 


Prin brădet, Printre nori 
Mai străbate doar zetirul Firea 'ntreagă "ncremeneşte 
Rar... încet. Pomi şi îlori. 

"Doar o mică păsărică Prin ferestre întră raze 


“S'a trezit De argint 
Dar cuprinsă ca de fric'a Stelele îți par topaze 
-Adormit Strălucind. 


Doar izvorul şoşoteşte 
Dulce cânt 

Pace-adâncă, lin domneşte 
Pe pământ. 


- 


In satul meu e primavară 


M. Rădina 


“În Satul meu e primăvară, Tristă-i țara fără nume! 
Grădinile au înverzit, Țriști sunt Împliniţi trei ani, 
Pasările s'au întors iară Doamne! cât o să suspine 
Din drumul lung și pribegil. Moţii toți rămași orfani. 
Teii'n floare-și plâng. menirea Amintiri, pierdutlen noapte ! 
Plopivn satul meu din deal, Amintiri ce nu mai sunti! 
Parcă nu sunt în România Ah! dece nu poţi drepiate 
Se tot uilă înspre Ardeal, Să ridici pe cel căzut? 
S'au scurs iernile dearânaul In satul meu e primăvară 
S'au pierdut în suspinări Dar suferința ca un val, 
Nu pulem decât cu gândul Ne fură gândurile iară 
-Să aducem alinări,. Apoi ie lasă în Ardeal... 


lon Vasiloni 
elev şc. de Contabilitate, Orşova-Severin 


“77 SS 


Dea mortis 


O zână frumoasă în alb îmbrăcată 
Zâmbeşte, îi cheamă... Şi toți cu'ntocare 
Aleargă să prindă pe zân' adorată. 

em gg ate 


In urma lor fluturi întunecă zarea 
— Sunt filele rupte din cartea vieţii — 
Ca frunzele toamnei ce-acopăr cărarea. 


„Oprește-te, zână din zările — albastre; 
Asupră-ne pleacă-'ți privirea ta blândă 
Şi stavilă pune durerilor noastre“! 


Dar toţi se 'nfioară când ea se opreşte... 
Pe frunte-"i sărută cu zâmbetu-i rece, 
iLe-adoarme durerea. Și iarăşi porneşte. 


Căci zâna frumoasă din zările-albastre 
In alb îmbrăcată, ce stavilă pune 
Cu zâmbetu-i rece durerilor noastre E... Moartea. 


Florin Marcu 





Epigrame 


D-lui Costel Giurgiţa, care spune că 
a transpirat citindu-mi poezia. 


Dacă „Plouă“ te-a torturat, să ierţi, 
Căci nu am scris-o cu ăst interes. 
De und” să ştiu că sunt analfabeți 
Care transpiră pâw” citesc un vers? 


Aceluiași, care îmi scrie că somnu-mi; 
e pe cale de a veni. ! 


Că somnw avea să vină — fiind pe drum — 
Cu liniştea ce doar el ne oferă, 
Mă crede — amice — am priceput acum 


" Citindu-ţi epigrama somniteră. 


Aurica Mitică, Lugoj, 

Epigrame 


D-lui Daf, relativ la epigrama adresată 
lui 'Telus. 

Ca să rămâi năuc când vezi un „cias“ 

Zău, prietene, aceasta-i „mare dramă“. 

lusă că eşti năuc să n'o mai spui, 

Fiindc” am văzut-o chiar din epigramă. 


Aceluiaşi, care scrie să nu ne mire 
faptul că a întârziat răspunsul pentru 
mai bine de o lună. 


Dar faptul cum să nu ne mire, 
"— Amice, ştii că asta-i bună — 
Ca să-ți storci creerui o lună 
Și să scoţi în fine şapte şire...? 
Flor |. N. 
V. Lic. Militar 


mt 


O zi de vară 


Soarele răsare prea de vreme. Cer senin, fără nici 
un pic de nori. 

E ora şase, dimineaţă. 

Țăranul îşi înjugă boii, și pornește la cositul 
grâului. 

Mergând la lucru, trece pe lângă livezi, care se 
întind în depărtare ca un curcubeu, cu culori de flori 
felurite, care îţi farmecă vederea. Vântuleţul şovăie încet, 
încet, parcă vrea să ne arate că vine obosit din țările 
fericirii, răsfirând mirosul de flori. Trecătorul se opreşte 
respirând adânc, ca să se sature de mirosul, care îţi 
pătrunde în fundul inimii. Păsările trezindu-se din somn, 
prin ciripitul lor sonor, arată mulțumirea către D-zeu, 
fiindcă le-a scăpat de învelișul cel negrual nopții. 

Pornind înainte, călătorul plin de admiraţie, se 
gândeşte în sine: „Intr'adevăr este Dumnezeu, căci nu- 
mai El e atât de desăvârșit şi de puternic, să facă aceste: 
frumuseți în natura cuceritoare“. 

Soarele dogoreşte mai tare fiindcă se apropie sfâr- 
şitul lui Iulie. 

Inamiază, când numai şovăie nici vântul, viaţa pe 
pământ amorțeşte. 

Tăcere mare! Prin câmpuri și prin sate. Oamenii, 
după ce s'au întors dela câmp, iau masa, apoi trag 
un somn bun. Animalele, sătule de păscut, găsind umbră 
se culcă și ele, dând din când în când din coadă, 
apărându-se de vreo muscă răutăcioasă. 


Câinele, cu gura căscată şi limba lăsată în afară. 
merge de coace 'n colo. Păsările cu aripile lăsate în 
jos, cu ciocul deschis, se ascund prin crengile copaci- 
lor şi a buruienilor. 

Mare căldură. 

Mai spre seară începe reînvierea. 

Sparele se lasă mai jos. Din toate părţile se aude 
cântatul şi îlueratul. Nişte țipete copilărești se aud de 
acolo din balta de scăldare. Incepe veselie mare. 

Noaptea se apropie. Soarele cade după dealuri. 


Milovan Milenco 
| cl. V. Dd. S.S. 
mumia 


Fran amurg de seară 


Lucian sta rezumat de pian cu mâinile crispate strângând 
lemnul ce vibra, căutând să-şi înfiltreze pănăn adâncurile fiinţei 
sale acordurile ce-l făceau că se piardă cu privirile undeva departe, 
poate la o fiinţă dragă. 

In sala scundă, până'n depărtatele colțuri ce se perd în în- 
tunecime molcomă străbat în răsvrăţire crescândă accentele unei 
melodii sbuciumate. | 

Perechile înlănţuite cu simţurile răvăşite de doruri plutesc 
ca'ntr'o lume imaterială. In jocul cuvintelor lor şoptite de glasuri 
sugrumate, se simte clocotul sufletului ce ţipă chinuit de derinţă. 
In murmurul de mătăsuri şi prin aerul încărcat cu miros dulceag, 
privirile ce tremură sub pleoapele fierbinţi tresar înfiorate şi uneori 
ochii se închid când buzele pe furiş se ating în sărutări frenetice. 


Când cântecul încetează, dorințele se potolesc, iar privirile 
aprinse dispar din ochii ce par înecaţi de adâncuri, căutând echi- 
librui sufletului ce s'a lăsat răpit de farmecul amăgirii. Mişcările 
încetează din ce în ce, până se perd în bâzâitul ventilatorului, care 
nu pridideşte de-a primeni aerul îmbâcsit cu mirosuri ieftine. 


Când ultimele acorduri se perdură absorbite de mătăsurile 
foşnitoare, Lucian păru că'şi revine din toropeale ce-l moleşea. 
Privi oarecum mirat în jurul său, întrebându-se ce caută şi ce l-a 
adus aci? şi plimbă distrat privirea peste mulţimea necunoscută şi 
se simţi singur şi străin printre acele ființe. 

A venit aci, crezând că îşi va putea consuma în vâltoarea 
dânsului neliniştea ce-l muncea şi nesiguranța în care dăinuia de 
atâta timp, dar această privelişte mai rău îi împovăra simțţirea. 
Totul îi părea falş, păpuşerie, joc de porunceală. Sentimerttele de 
care păreau animate acele fiinţe le credea deasemenea falşe. 


„Măşti de împrumut, un joc forțat de exaltarea momentului“ 
— îşi zicea în sine, şi un zâmbet amar îi flutură în colţul buzelor, 
în semn de dispreţ, — „minciună, peste tot minciună, joc de paiaţe 
sulemenite, simfonie fantastică de linguşire şi desmăţ, alunecuş 
pentru fiinţele inocente în vârtejul blestemat.“ Și totuşi simțea în 
Sinea sa că le învidiază pe aceste ființe. Ar fi vrut să se transpună 
măcar o clipă în locul lor, să-şi poate amăgi suferinţa, să se 
simtă fericit. 

„Fericire, — îngânară buzele palide şi străvezii — te voiu găsi 
vreodată ? De câte ori nu a visat-o, de câte ori nu a furat-o în 
vis crezându-se fericit; dar totul a fost doar vis, vis searbăd şi 

nimic altceva, căci adevărata fericire o avem doar în iluzia fericirii 
noastre. | 

Desgustat de ceeace i se înfătişa ochilor, Lucian părăsi sala 
mergând să-şi caute liniştea sufletului departe de aceste locuri, 
undeva în farmecul naturii unde să fie numai el cu gândurile lui, 
undeva unde nu străbate vuetul glasurilor încrucişate ale mulțimii ce 
împestrița trotuarele şi nici sgomotul maşinilor. 

Fra către seară. Deasupra, undeva departe, obosit în mişca- 
rea-i veşnică, dupăce însemnase pe răbojul cerului încă o zi scursă 
din drumu-i nesfârşit, la marginea orizontului unde cerul pare năruit, 
soarele pregătea aşternuturile întunerecului dispărând într'un ocean 
de purpură. 

Se simţea cum vine noaptea. 

Umbrele, încărcate cu fâlfâiri primăvăratece culese din îlorile 
poenelor, îmbrăcau toată zarea pregătind calea amurgului. Lumina 
zilei slăbea pe nesimţite. La apus un fascicol de raze se perdea în 
licăr stins, iar la marginea zării o ultimă geană vânătă de lumină 
pâlpăia pierzându-se prelung. Intunerecul cuprinse întreaga fire cu 
desfăcutele falduri ale vestmântului său negru. 

Odată cu lumina a dispărut şi sgomotul obişnuit al zilei. Li- 
nişte odihnitoare domnea'n întreaga fire. 

Pe aleea singuratecă pe care apucase, Lucian era însoţit doar 
de svonul frunzelor de arţari care-i ţineau tovărăşie până la barieră, 
la întretăierea cu calea ferată unde aleea se termina şi de unde 
începea pădurea. Acolo la barieră fu nevoit să se oprească şi să 
aştepte trecerea unui tren. Din depărtare sosea sunetul roţilor în 
ritm sacadat şi crud, însoţit de răsuflarea greoaie a colosului. Nu 
după mult timp desluşi pe paravanul întunerecului licărul a doui 
ochi se creşteau, roşii, cu reflexe de jăratec ascuns sub o primă 
pătură de cenuşe transparentă. Cu şuier prelung, în sgomot asur- 
zitor colosul trecu aruncând snop de scântei în fumul greu de căr- 
bune ce îmbâcsea aerul uşor al nopţii. 

Lucian traversă linia şi se apropie de pădurea ce se proecta 
ca o fantomă gigantică pe panorama cerului presărat ci stele. 
Inaintă încet pe poteca bătucită, printre copacii ce străjuiau neclintiţi 
ca nişte cavaleri de bronz într'un castel singuratec. O linişte si- 

hastră plutea în faldurile de taină şi surpriză ale pădurii. Cu tea- 
ma'n suflet de-a nu deştepta zeii protectori ai pădurilor, Lucian 
alunecă în umbră pe poteca ascunsă. Cu gândurile prăfuite de 
pulberea iluziilor -stinse el se îndreptă către părăul ce s'ascundea 
sub crengile plecate. Apa limpede a părăului se strecura'n susur 
odihnitor tremurând pe prundişul lumecos, ca un cântec cu mân- 
găieri catifelate ; şi'n liniştea nopţii melodia părăului părea cântecuj 
singurătăţii. 

Aerul se răcise, bobi de rouă încropind firele de iarbă. Lu- 
cian se-aşeză pe covorul moale al ierbii, roua scăldându-i faţa 
aprinsă, şi rămase cu privirea pierdută către stelele ce sclipeau 
prin cetina frunzarului. 

In urechi cu cântecul părâului, în extazul beatitudinii gându- 
rilor ce pluteau în jurul unei imagini dragă, Lucian lăsă ca ochii 
sufletului să răsbată prin sita genei înrourate către spuja amintirilor, 
pentru a se încâlzi la flacăra lor. Ce plăcută-i singurătatea! Dai 
libertate gândurilor să alerge trecut şi ai impresia că simţi tot 
parfumul clipelor de-odinioară, ce nu se mai întorc. Și întradevăr 
gândurile lui se perdeau în trecut, scormonindu-l cu atâta ardoare, 
încât parea că-l retrăieşte aevea. Se gândea la căsuţa din sătucul 
lui în care i-a zâmbit soarele de-atâtea ori atingându-i ochii som- 
noroşi din „dimineţile târzii, strivindu-i, stropii genelor ce ardeau 
can pară; revedea gârla pe apa căreia şi-a 'ncercat primele va- 
poraşe de hârtie... „Locuri ale copilăriei, unde sunt ?“... Se perdeau 
în pulberea amintirilor... 

Gândurile ce-i fluturau în jurul unor imagini atât de diverse 
se adunau deodată în jurul unei singure ființe. Prin icoanele aurite 
ale sufletului său răsărea chipul surâzător al Adei. . . 

.. „Ada“ ..., şopti Lucian cu tremur în glas. 

„Ada“ ..., îngână pârâul... 

. „Adişor“ ... 

„Adişor“ ..., murmă pădurea ?n cadență de litanii. 

„E mult de-atunci, de când am zărit-o prima dată“ — gândi 
el. Era întrun amurg de seară când privirile ei au poposit o clipă 
asupra lui cutremurându-l. Dece a trebuit s'o întâlnească?! A fost 

atunci o smăcinare dulce a sufletului, o exaltare a simţirii îngro 
zitor de delicioasă. 


De-atunci, de câte ori a trecut pe lângă ea, de câte ori nu 
a tresărit la pasu-i mic şi măsurat ca într'o plutire molatecă ! 


S'a obişnuit atât de mult cu imaginea ei în suflet, încât când 
o întâlnea undeva, ea îi părea străină, şi deabia îndrăznea pe furiş, 
şi cu întreruperi să înalțe mută spre ea privirea, ca nu cumva să-l 
înțeleagă şi să se supere. Oare o va cunoaşte vreodată, va asculta 
îndeaproape glasul ei cu mângăieri catifelate? Cât de mult ar fi 
dorit s'o aibă acum lângă el, încet să şi-o apropie şi să privească 
cerul cu stele oglindindu-se în ochii ei de opal, ce par înecaţi cu 
fâlfâiri de adâncuri. 

Oare îşi va odihni vreodată capul obosit de umărul ei gingaş, 
îi va săruta vreodată genele cu rețlexe de cărbune ce tremurau 
când privirile [i se "'ntâlneau 2 

Il munceau atât de mult aceste întrebări, şi găsea o deosebită 
plăcere să se chinuiască căutându-le răspuns, plăcere caracteristică 
persoanelor visătoare. Şi Lucian era un visător, visător nu în în- 
țelesul vulgar a! cuvântului, ci meditativ, cu puture de concentrare 
în sinea sa, contemplativ. 


Sta şi cugeta departe de ea şi se înfiora la gândul că o iubea 
zadarnic; dar nu, nu era zadarnic, căci ea, dece îl privea întot- 
deauna cu o nespusă tristețe, dacă nu fiindcă-i era drag? Ce era 
oare acea tristețe dacă nu şoapta tainicelor doruri, ale fiinţei sale 
crude şi ne-atinse de şoapte veninoase şi viclene ? 


Era iubirea neîmpărtăşită, era bogăţia de îfrumuseţeţe ce 
aştepta s-o "mpărtăşească fiinţei dragi. 
„Nu sunt eu dragul Adei?* — gândi Lucian. 


La această întrebare nu îndrăznea să caute deslegare de 
teama soluţiei, oricare ar fi ea. Va lăsa timpul să-i dea deslegare. 


— „Voi aştepta şi voiu gusta toată dulceaţa din chinui aştep- 
tării. Imaginea ei nu mi se va şterge niciodată, iar peste chipul ei 
uitarea nu-şi va ţese firele odihnei“. — 

Asta era fericirea lui. Când timpi s'or scurge şi nu va mai 
avea puterea să-i recheme aevea icoana ei, se va simţi fericit pri- 
vind la flacăra hrănită cu amintiri, dacă şi ele se vor mistui, îşi 


va ceti trecutul în spuja cărbunilor învăluiţi de cenuşe. 


* 
% * 


Luna răsărise de mult, durând podeţ de aur peste apa ce se 
scurgea în oglinzi, şerpuitoare pe prundişul lunecos ducând încet 
la vale cântecul singurătăţii. i 

Pătruns de răcoarea nopții Lucian părăsi covorul pufos în- 
dreptându-se spre casă. Era târziu. Când ajunse la marginea pădurii, 
se opri şi privi îndărăt spre întunerecul ce străjuia sub copaci şi 
se gândi că viitorul lui e tot atât de nepătruns. 

Mai privi odată pădurea şi cerul înstelat şi o porni cu paşi 
înceți gândindu-se că trebuie să fie târziu. Intr'adevăr era târziu : 
era timpul în care strigoii părăsesc sicriile, şi când la răscrucea. 
drumurilor bântue para comorilor îngropate. 

C. T. Loga 


neuitat 
sutien ni ee laur 


Ciobănașul 


Nu îudrăsneşti să te iveşti. 
Scoţi cavalul dela brâu 


Măi ciobane dela oi 
Tu w'ai grijă nici nevoi 


Tu cânţi mereu din cimpoi 
Turmelor tale de oi 

Și cânţi dulce, trist cu drag 
Din flueraşul de fag 
Mioriţele se strâng 

Iară isvoarele plâng. 
Codrul îreamătă duios, 
Iară tu ca un făt-frumos 
Pribegeşti din loc în loc 
Sărman om făr' de noroc; 
Căci la hori când te duci, 
La umbră deasă de nuci, 
Sau la umbră de alun, 
Unde fetele s'adun, 

Stai de-oparte şi-i priveşti 


Și uitându-te la grâu, 

Tu începi ca să horeşti 

Și pe toţi îi 'nveseleşti. 

Şi păşind pe frunze moi, 
Ei se 'nvârte câte doi, 

Pe când o dulce fetiţă, 
Rumenă ca o garotiţă, 
Punându-ţi mâna pe piept, 
Te priveşte în ochi drept: 
„Frunză verde daraboi 
Măi, ciobane dela oi, 
Spune cine ţi-s mai dragi 
Din caval duice cui tragi ?* 
„Frunză verde de-albăstriţă 
Dulce, dragă copiliţă 

ăi RIL di: 


Dragi îmi sunt oiţele 

Şi cu mioriţele, 

Dragă îmi este iarba verde 
Unde urma mi-i se pierde. 
Dragi îmi sunt multele stele, 
“Ce mi-s suriorile mele. 
Drag îmi mai este isvorul 
E! îmi murmură tot dorul!“ 
„trunză verde d'arțăraş 
dubitul meu ciobănaş, 

Să nu crezi că mi-i de şagă 
Dar eu oare nu ţi-s dragă? 
„Frunză verde garotiţă 
Dragă, dulce copiliţă, 
Sorta-mi tristă nici nu vrea 
Ca să fii mândruța mea 
.Și-apoi viaţar fi amar 

Că eu sunt copil hoinar 
După-ai tăi tu vei tânji 


.Și oftând te vei topi.“ 


„Frunză verde dediţel, 

Sărmanul meu ciobănel, 
Tu nu ştii eu cât suspin 
Că viaţa mi-este un chin 
“Tu nu Ştii cât te iubesc, 


Că pentru tine trăiesc. 

Nu ştii şi să crezi nu vrei 

Că nu-mi va îi dor de-ai mei; 
Că atuncea când iubeşti 

Nu ştii nici unde trăieşti, 
Viaţa-ţi pare-atunci un vis 
Pământul, un paradis !* 
„Frunză verde de alun 

Să nu crezi că sunt nebun 
Dacă dulce copiliţă, 
Rumenă ca o garofiţă, 
Iţi voi spune că iubirea 
Aduce omului pieirea. 
Că icoană 'nşelătoare 
In astă viaţă trecătoare 
Nu este decât iubirea 
Care lasă amintirea. ' 
Și ochii tăi de peruzea 
In curând ar lăcrima, 
Zilele tate senine 

Sar în noura la mine,: 
Că tu n'ai să poţi pătrunde 
In a sufletului unde 

Și nici mai să înţelegi 
Dece suntem noi pribegi ? 


Tora cl. VI L.C.s. 


MED I MEZEIN 


Epigramă 


Plouă. 


O mică parodie la bacoviana 
„Plouă“ a d-șoarei Aurica Mitrică. 


Versuri, versuri multe ; 
Plouă, fără să oprească 
Plouă ne 'ncetat. 


Gânduri. 


Gine o s'asculte, 
Fără s'ațipească, 
Atâta surogat. D.D. 

isi 


Poezie, poezie românească 


Pasăre cu aripi de sidef Isvorăşte poezie ca un râu 
“Scumpa poezie românească Să porneşti din suflet de haiduc: 
A'nceput în suflete să crească Să te cânte vara pe zăpuc 

Și să ţeasă gânduri în gherghef. Fetele cu secerea la brâu 

S'a lăsat în revărsări de zori Poezie, poezie românească 
Duh şi slovă dela Cel de sus Tu eşti toată îericirea noastră 
Și-a grăit o 'voce de Isus Căci pe tine tot românul astăzi 
Poezie, poezie să nu mori. Te cântă până în amurg de zi. 
Te purtăm în suflete cu toţii Sa lăsat în revărări de zori 
Slovă încrustată pe roboj Duh şi Siovă dela Cel de sus 
Să te scrim cu măsgâlici de boj Și-a grăit cu voce de Isus 

Să te pomenească şi nepoţii. Poezie, poezie să nu pieri. 


Mirescu S$. 
cl. 1 L.C. Ss. 


25 
Dor de Cluj 


»Dar satu 'n care m'am născut acum de jale-i stră- 
bătut, nu se aud privighitori, nu sunt nici hori şi nici 
viori“, 

Acest cântec par'că este făcut anume pentru noi, 
cei ce a trebuit să plecăm din locurile noastre dragi, 
unde am făcut primii paşi în viață. 

De câte ori aud cântecul acesta, rupt din sufletul 
nostru, mă cuprinde acelaşi dor sfâşietor de a vedea şi 
îmbrăţişa cu privirea tot ceeace într'o toamnă cu amin- 
iri triste a trebuit să părăsim. 

Acelaşi dor mă cuprinde de câteori mă duc la bu- 
nicul la Aiud şi văd drumul care șerpuieşte printre 
dealuri spre Turda, la Cluj, gândul îmi pleacă într'acolo 
şi îmi aduc aminte de clipele frumoase ce le-am petrecut. 
Grădina noastră frumoasă, în care florile și trandafirii 
agățători îți luau vederea, dealul Feleacului pe care de 

atâtea ori coboram cu părul îluturând în vânt cu sania, 
apoi lacul din parc cu minunăţiile lui și cetăţuia de pe 
care în Noaptea Sfântă tunurile anunțau; „Hristos a 
înviat“, 

| Câte farmece, câte bucurii, câte vise nu am făurit 
în acest cuib al visurilor noastre. Frumoasă și primitoare 
este Timişoara, dar oricât de frumoasă ar fi şi orice 
ne-ar îmbia pentru a renunța la Clujul nostru drag, cred 
că puţini ar fi aceia care de bună voie ar renunța la 
reîntoarcere. 

Ca orice primăvară și aceasta ne-a adus noui spe- 
ranțe, mai mult ca oricând începe să se desvălue raze 
luminoase a unui nou soare răsare. Credinţa noastră 
tare într'o dreptate care nu mai poate întârzia şi cre- 
dinţa în Dumnezeu, ne-a făcut să fim tari şi oțeliți în 
fața durerilor pe care le-am suportat de patru ani în- 
coace și ca şi stejarii n'am plecat grumazul și fruntea 
ci am stat drepți. | 

Şi cântecul spune: „Că va veni o primăvară cu îlori 
şi râset prin câmpii, şi-am să mă 'ntorc acolo iară în 
satu n care m'am născut“. Așa și noi cei care am plecat 
ne vom întoarce înapoi la Cluj, bucuroşi, precum şi 
păsările călătoare odată cu venirea primăverii se 'ntorc 
la cuiburile lor, ne vom întoarce şi vom juca hora mare 
în piața „Unirii“ fiind așezați într'o țară mare: Dela 
Nistru pân” la Tisa şi dela Dunăre la Mare. | 

Mircea Borda cl. Ill-a B. 


Lic. C. D. Loga 
“TPS 


Cântec vechiu... 


Tresare după fiecare colţ, atâta ciripire: 
De cântec viu de cântec mort, d'eternă fericire . . .. 


In fiecare braţ zdrobit, se naşte o speranţă, 
Ca o lumină "n infinit, o veche, grea romanţă . .. 

„_ Se sparg, se nărue palate, în propria lor lumină, 
* “De ne'nțeles, nepriceput . . . aceleași taine în surdină . . . 


Nevrednic de viața lui, și vrednic de viață... 
Se pierde 'n jocul ăstei lumi, eternul Om de ghiaţă . . . 


Apare iarăși, peste el, suind mereu, mereu . . . 
Și cade iar... nu râde! i-o frântură dintr'un Leu... 


Vai, câte vise au căzut și câte idealuri! . . , 
Mereu sub gândul tău de sus, în ale tale valuri ... . 


Timişoara, 10 Martie 1944. 
Ionel Bârzava 
Lic. Construcţii 


Râca yg> 


Inceputul educației copilului 


Singura realitate precisă, cu bogate surprize în viitorul unei ţări, o 
constitue copilul. Element de permanentă energie a colectivităţii, copilul a 
fost mereu definit, îngrijit şi educat; după codul unor anume sisteme de 
pedagogie clasică, modernă şi contemporană. In primul rând el este o bo- 
găție a familiei. Lipsa unei astfel de podoabe în familiile autentice, era con- 
siderată o evidentă ruşine și femeia respectivă nu avea curajul să iasă'n 
public, fără îrica unei surprize. 

Virtutea de-a avea copii este azi 6 rara avis. Civilizaţia modernă este 
direct răspunzătoare de existenţa acestui viciu. Oamenii au început să cro- 
iască maşini pentru distrugere şi-au uitat sau l-au trecut în subconştient — 
elementul sufletesc uman, în continuă evoluţie. 

Problema importantă în cazul de faţă este educaţia pe care trebue s'o 
dăm copilului. Un distins pedagog spunea odată că şcoala este o grădină, 
în care învățătorul este grădinar iar copiii sunt flori. Nici că se poate o mai 
bogată participare la definiţia misiunii educaţiei ! Copilul trebue tratat ca o 
floare sensibilă la orice condițiuni atmosferice neprielnice. Recunoaștem că 
ființa copilului vine în contact cu elemente lipsite de educaţie și atunci se 
petrec un proces progresiv de puternică desagregare interioară. Din mlădița 
tânără, gingaşă ca o floare, vom primi un mărăcine. Fenomenul poate primi 
caractere endemice, situaţie periculoasă pentru existenţa unei naţiuni. 

Intâia creştere o primeşte copilul în familie. Un mediu restrâns, pe 
care începe să-l cunoască, să-l imite și să se contopească cu ființa intimă 
a acestuia. i 

Progresiv în sufletul copilului, noţiunea de familie primeşte nuanțe 
spaţiale. Vede dincolo de leagăn, camera de studiu a tatălui sau curtea casei. 
Până acum a primit numai o îngriţire higienică şi aici este momentul înce- 
perii educaţiei sufleteşti, In clipa când puiul de om rostește cuvântul mamă, 
poate învăţa şi rugăciunea. Este principiul cu care trebue să înceapă orice 
acţiune, în consecinţă și educaţia. 

Fireşte, nu o meditație austeră, cu dogmele cuprinse în dimensiunea 
interioară a rugăciunii, ci o rostire mistică a ei, ca să fie adânc pătruns de 
semnificația pe care o poartă lauda cerească. Rostirea rugăciunii în acest 
climat, dă copilului o senzaţie elementară a prezenţei elementului divin în 
lume. Operația mereu repetată, se va declara ea sape a doua natură a. 
copilului. 

Am citit întrun tratat de psihologie contemporană, că rugăciunea s'ar 
transmite pereditar şi mar fi prea multă nevoe, la insistare asupra ei. Noul 
născut cu astiel de aptitudini își va face singur rugăciunea, în caz contrar: 
educaţia religioasă n'are influenţă asupra formării lui ulterioare. Aşa crede 
pedagogul francez şi acestei opinii în materie de educaţie, îi lipseşte o in- 
formație de tactică pedagogică. Educatorul indiferent de categorie, are 
misiunea de-a da naștere la aptitudini noui, de-a promova pe cele existente 
şi-a combate pe cele rele. Năravul rău se înlătură întotdeauna cu un 
obiceiu bun. Deci nu creearea de goluri religioase interioare în educaţia 
copilului, ci acoperirea lor prin aptitudini zise — tot în podagogia franceză 
— câştigate. In acest sens copilul participă şi el la procesul muncii continue: 
Intrebarea care urmează, o interesează pe ceea ce se numeşte mamă, căci 
toată această acţiune se petrece sub directa ei supraveghere. 


I. A. Terebești 
Epigramă 


Lui Dante, care făcând o asociere... 
subtilă, afirmă: „Ințeleg eşti Val de 
Mureş, şi producţia ta e... apăl!“. 


E 


Pentru ca să n'o păţeșşti 
Altădată când citeşti 
Tot ce pe hârtie-aştern, 
Şi s'ajungi... $ Dante n se. infern, 
Ți-recomand: prudenţă mare 
Și... o barcă de salvare!.. 

Val de Mureș 

“Am plătit 


“Nădejde, 

mumai tu ai rămas, 

la noi de mas. 

:Crustă ţi-am făcut din suflet 
şi acolo, . 

— poate — fa 
fiindcă aşa ni-e scris 

să te-avem numai pe tine. 
Am făcut ce am putut, 

şi din tot ce am avut 
ţi-am adus, 

tribut. 

Ne-a încovoiat povara, 
dar i 
(deşi creştea ocara —) 
plini de har, 

ne-am zidit în lacrimi seara, 
ce ne poartă spre altar, 
Şi oricât ar fi de greu, 
ne *nchinăm 

-Pacelaşi zeu 

şi-l cinstim 

«cu suferinţă 


SV 
ZZ) 


şi credinţă 

aşteptare 

şi voinţă 

zămislită din, dorinţă. 
Dar, 

se pare înzadar, 

căci şi azi obida, 

stă 'n pofida 
drepturilor strămoşeşti. 
Nu ne măsura răbdarea 
care-a fost 

totdeauna cu un rost 
Inţelege: 

Ți-am plătit 

şi chinuit, 

un întreg popor îţi spune 
hotărit. 

De nu poţi singură, 

fii sigură 

că-ţi vom arde împlinirea 
şi-ţi vom dăltui mărirea, 


în sabie. 
SERGIU DORION 


Didona * 


Episodul III 


„Pauvre Didone! On ta seduite 
De tes maris le triste sort! 

L'un, en mourant, couse ta fuite, 
L'antre, en fuyant, cause ta mort“. 
(După Ausene) 


“CORUL. Un zeu orânduieşte cu grijă lumea toată: 
Căci soarele încălzeşte întinderea sărată, 
Puhoiul des de ploaie, în arşiţa fierbinte, 


| *) Episodul | şi II în No. 9 şi 10, 1942. 

Adapă răbdătoarea ţărână însetată, 

Ce'n taină încolţeşte seminţele 'ngropate. 

In faptul serii vântul de odată se stârneşte 

Să scuture smochinul ce stă plecat de roadă 

Și uşurează creanga smochinului prea plină. 
Un zeu milos aşterne a serii umbră rece 

Ce dă de ştire celor ce trec în caravane, 

Cu buze însetate, urcați pe dromadere, 

Să-și facă 'n grabă corturi, la adăpost, în oaze. 
Apoi cupola nopţii, solemnă şi tăcută, 

Ce scapără reflexe de-opale şi rubine, 

Inchide ochiul umed al sclavului ce plânge 

Și dă cu prisosinţă cămilelor odihnă, 

Dă somn adânc cetăţii şi lotuşilor rouă... 

Dar cine poartă grija palatelor de piatră 

Ce tăinuesc secrete pe veci necunoscute ? 

Și cine ştie bine, ce gânduri şi himere, 

Se sbat şi se frământă sub fruntea 'ncoronată ? 
Destinul se strecoară în sălile regale, 

Uşor ca în coliba leproşilor de-afară, 

Oricât de 'mpodobite's cu prupură şi aur. 

Câţi regi nu fug în umbră să-şi blesteme ursita 
Și câţi nu îşi aruncă, în valuri verzi coroana! 


JARBAS: Opriţi-vă o clipă, priviţi-mă cu milă... 


CORUL. 


Sunt ostenit şi palid, cu haina zdrenţuită, 
Am rătăcit prin şesuri pustii şi arzătoare, 
Călăuzit de vânturi viclene şi vrăşmase. 
Prin secularii codri, cu ramuri neclintite, 
Impiedecat de fiare, de ierburi şi liane; 
Credeam că uraganul, ce *'mprăştie nisipul, 


Sub dunele înalte, îmi va găti mormântul... 


Dar, mai bolnav, mai singur, mai plin de desnădejde, 
Mă 'ntore cu ochii tulburi, cu piete prăfuite. 

Pe calea stribătută şi-atât de cunoscută 

Voi nu aveţi o vorbă mai bună pentru mine ? 

Din zi în zi aceleaşi cuvinte veninoase? 


Aşa e soarta: unul suspină şi. jeleşte, 
In vreme ce un altul, favorizat şi veseli, 


Ridică cupa plină şi bea cu nepăsare! 


IARBAS. Cătuşe nevăzute şi lanţuri arzătoare 


Imi înconjoară pieptul şi braţele-amândouă ! 

“CORUL. 


Cuvinte nerostite, dorinţi înmormântate, 
Și pasiuni ascunse, renasc ca din cenuşe. 


Cetesc pe faţa-ţi dorul, prieten cu mânia 
Și dragostea sublimă ce chiamă răsbunarea. 


'ARBAS, Am fost viteaz, dar astăzi mai laş sunt ca femeia 


“CORUL. 


HARBAS. 


“CORUL. 


Am fost un domn cucernic, dar sunt tiran atroce... 
Fantome nevăzute îmi tulbură odihna 

Şi-mi lasă remuşcare în fiecare noapte... 
Spuneţi-mi, aţi văzut-o de eri? E tot frumoasă? 
Din ochii pliui de stele şi farmece barbare, 

Au mai curs lacrimi multe, ca perlele din mare? 


Ea ne-a rugat mâhnită s'o părăsim o clipă 

Și s'a închis în tinda păzită de zăvoare, 

Unde a prins a spune cuvinte dureroasă, 
Uimită, memişcată, sălbatică, pierdută... 
Apoi, cu faţa'n palme, a isbucnit în plânset, 
In vaiete duioase, în geamăt şi'n blesteme! 
Țipând, lovea cu pumnii a zidurilor lespezi, 
Cuprinsă de furie, bolnavă, despletită... 
Târziu, sub ziduri umezi, sărmană, — istovită —, 
A leşinat în tinda, păzită de zăvoare. 
Pândind la porţi cu spaimă, am stat, neliniştite, 
De teamă că'n mânie şi'n crudă desnădejde, 
Să nu o ispitească suprema laşitate. 

Găsind pumnalul care, îu clipe de durere, 
Strălucitor străbate, o inimă pierdută. 

Şi-a revenit în fire, din lunga letargie, 
Siăbită, amărită, cu ochii plini de groază, 

Cu vocea tremurată, cu haina zdrenţuită. 

O, zei, recunoştinţă îţi datorăm de-apururi, 
Căci străjuind alături de voi viaţa-i scumpă, 
l-aţi insuflat curajul, gonind sinistre gânduri, 


Ar trebui ca vestea s'o cred cu nepăsare, 

Și împietrit la sutlet de-o veşnică răceală, 

Să-mi văd de drum mai sigur, mai trist ca niciodată, 
Dar jur pe zeii lumii, cu capete de fiare 

Că spada-mi ascuţită, va cere răzbunare! 


Arată-te destoinic şi vrednic de-al tău nume 
De faima ta, de neamul viteaz şi de onoare. 
E clipa, larbas, iată pe-alee 'ntunecată, 

Furiş ca hoţii noaptea pe groaznicul Eneas! 


„Nu are coif, nici scutul cel mare de aramă, 


IARBAS. 


CORUL, 


ENEAS. 
CORUL. 
ENEAS. 


IARBAS. 


ENEAS. 


IARBAS. 


ENEAS. 
IARBAS. 


ENEAS 


„CORUL. 


Nici platoşa lucioasă, nici sabia vestită... 
Ascundeţi-mă bine, în rândurile voastre, 
Căci îrica ruşinoasă l-ar face să se'ntoarcă, 
Cum a îugit, ingratul, din flăcările Troiei, 
Ca să aprindă flăcări, în inimile noastre. 
(se ascunde, Eneas intră). 
De unde cobori, Doamne, în ceasul dupăamiezi!, 


Cu mersul fără grabă, cum nu ţi-e obiceiul, 
Cu straele de pânză, ne'nciuse 'n brâu şi zale? 


Deschide-ţi drum spre poarta reginei! 

Ai o veste! 

Din parte-mi sper că este ultimul mesagiu. 
(eşind din ascunzătoare) 

Ți-o jur că mi-l vei spune, biet asasin netrebnic, 


Căci sub pumnal vei geme, plângând cu desperare 
Ca ispăşire pentru nevrednicele-ţi fapte! 


Nu te cunosc străine, mă miră aste vorbe, 
Ce nu se spun în faţa femeilor cetăţii. 

Te miră mai de grabă stiletul meu şi spada! 
Tu eşti Eneas, laşul, infamul şi fugarul, 
Adus din largul mării de vânturi blestemate, 
Ca o nenorocire! 


Barbarule, ia seama! 


Eneas cel din Troia, amantul, concubinul, 
Unei îecioare sfinte ce-acum e adulteră! 


Făţarnicule, crezi că mi-e frică, sau că tremur, 
De-un cerşetor în straie ce-abea se ţin pe umeri? 
Desculţ şi de ocară... 


Dar el e larbas. 


ENEAS. Fie ! 


IARBAS. 


ENEAS. 


Te potriveşti cu mine la luptă grea şi trântă, 
O singură 'mbrânceală ţi-ar frânge capul, câine! 


Nu-s mânios din fire, ci cumpătat la vorbe; 
Dar astfel de insulte, rostite de-un netrebnic, 
Mă îmboldesc... 

CORUL. Deci lupta, începeţi-o. 
ENEAS. N'am spadă! 


IARBAS, (tăbărând asupra lui) 
Cu atâta mai bine ; lupta e mai devreme gata! 
ENEAS. (apărându-se, îi smulge spada) 
E viaţa ta în mâna unui troian puternic. 
(se luptă) 


"CORUL, Priviţi femei şi fete cum luptă două fiare 
Cu nestfârşită ură şi dragoste în piepturi, 
Iacolăciţi ca şerpii şi turioşi ca tigrii! 

DIDONA. Opriţi-l pe nebunul şi asasinul larbas! 

Tu fiară zvăpăiată, flămândă şi turbată, 

Ai cutezat ca braţul sălbatic, ars de soare, 

Să ţi-l înalţi spre pieptul unui fecidr de zeu? 

Retrage-te 'n pădure, ca leul şi răcneştel! 
(larbas iese) 

A îost rănit Eneas? Aduceţi-l în casă, 

Imbăisămaţi-i rana şi daţi-i vin să beie 

Şi-apoi culcat lăsaţi-l să doarmă pe covoare. 


“ENEAS. Regină, despre mine să nu ai nici o grijă 
" Căci nici un rău în luptă n'am suferit din parte-i; 
Abia o mică rană la coapsă sângerează! 
EI a plătit-o bietul cu răni mai diiserveae, 
In cap, la piept şi 'n pulpă. 


“DIDONA. Stai cu mine! 
Să vezi în Carthagina o zi de sărbătoare. 
Curând bătrânii preoţi, desculți, în straie sfinte, 
Vor arde nard, tămâie şi ierburi aromate, 
Pe-acest altar de cedru împodobit cu frunze. 
Vei auzi, Eneas, din corul celor tineri 
Un straniu imn, un cântec sublim spre zeul lunei. 
Fecioarele din templu în purpură şi n aur, 
Cu văluri partumate, vor îuvârti o horă, 
Dansând ciudat în jurul altarului în flăcări. 


"ENEAS : Didona, gânduri negre, îmi poposesc în suilet, 
Ca 'ntr'un pustiu sălbatic, şiraguri de cocoare. 
DIDONA. Cum ai pălit de-odată! 


“ENEAS. Priveşte marea verde, cu valuri sbuciumate, 
Ce se lovesc de stâncă, mugind inspumegate. 

In depărtare — mică — o pâuză se găzeşte 
Și poţi vedea cum creşte, din valuri cum răsare” 
Corabia ce saltă cu legănări uşoare. 


DIDONA. Da, o zăresc, e mică şi-abia se desluşeşte. 


ENEAS. Aceia mă va duce spre țărmuri fericite, 
Spre-o ţară fermecată, cu ţărmuri verzi cu dealuri, 
Cu munţi albaştri pururi înzăpeziţi în zare, 
Cu râuri liniştite, cu lacuri minunate. 
Acolo mirţi şi lauri se leagănă la soare 
Și vântul cald desmiardă lămâile în pârgă. 
De ce taci? Voiu aprinde acolo mari altare, 
Recunoştinţă pentru o zeitate scumpă. 


DIDONA. Dispari în fundul mării, corabie-fantomă 
Și stinge-te în zare, ca un miraj sinistru; 
Să nu-ţi mai umile vântul întinsele vintrele; 
Ci marea să îngheţe pe unde treci grăbită. 
Urgia să-ţi fărâme, catargul tău şi prora, 
Căci iată, sunt blestemul ce il aduci cu tine 
Şi simt suflarea morţii în pânzele umflate... 
Să nu te.ajute fluxul ci să 'mpietrească în valuri, 
Să nu-ţi deschidă cerul luminători în cale, 
Ci luna să pălească şi stelele să cadă! 
Ajungă-te furtuna cu trăsnetul şi focul 
Acopere-te norii, înghită-te adâncul, 
Să nu străbaţi vicleană, prin vălul alb de ceaţă, 
Să-ţi rătăceşti cărarea. 

ENEAS. Zădarnic orice vorbă, 
Căci sprintenă, pe apă, ea lunecă uşoară; 
Talazul se apleacă sub pântecele sale. 


DIDONA. Ai milă de femeia ce-ţi cade la picioare, 
De cea mai blestemată fiinţă de sub soare, 
Pugara amăgită de jalnice himere. 
Regină sunt, dar sânge barbar îmi arde 'n vine: 
Dar astăzi umilită, bolnavă şi învinsă 
Ingenunchez în fața bărbatului ce pleacă. 


CORUL. ...Părea că din cetate se iscă o furtună, 
Mai mare ca oceanul, mai repede ca focul... 


DIDONA. Dacă. în piept ai suflet şi'n inimă ai milă, 
Dacă ai sânge nobil şi generos, Eneas, 
Apleacă-te spre roaba ce 'n chinuri grele moare... 

Tu eşti ca chiparosul ori ca un cedru falnic, 
De care se agaţă, în codru, o liană. 

Dar, când furtuna vine şi când copacul cade, 
Liana, fără sprijin, se încovoie, cade... 


YNEAS, Aproape, mai aproape, corabie frumoasă! 
Destinul meu te duce, ca o săgeată 'n aer. 
Tu vei cunoaşte cerul seniu al altei patrii, 
Azurul dimineţii, opalul înserării. 


'DIDONA, Rămâi, rămâi alături, de jalnica mireasă, 
care-şi presară părul şi fruntea cu cenuşe... 

“CORUL. Năvalnici nori în goană îmbrăţişau pământul 
Ca sufletul cetăţii ce părăsea ruina. 


s 


'DIDONA. Tu vei cunoaşte ţârmuri şi ape minunate, 

Cetăți întemeia-vei, răsboaie mari purta-vei, 

Ce-ţi vor aduce pradă şi glorie în vecie, 

La biata tyriana, Didona cea uitată, 

Te vei gândi vreodată, în clipe de tăcere? 
ENEAS. Eu am copil, avere, părinţi... am fraţi şi rude; 

Nu pot să-mi calc onoarea faţă de viaţa-mi dragă, 

Ce priveghiază încă plângând de Styx dincolo. 
“CORUL. Frumoasa Carthagină zăcea sub cataclismul 

Ce se sfârşi când totul zăcea în nemişcare. 


DIDONA. Şi nu te vei întoarce, din drumul tău vr'odată, 
Impins de un dor fanatic spre vechea ta iubire? 


ENEAS. O, sunt atâtea drumuri de străbătut în viaţă! 


DIDONA. Corabia-fantomă, cetate-plutitoare, 
Se-apropie mai tare, mai amenințătoare; 
Un mauselou lacustru, un catafalc pe apă... 


"CORUL, Priviţi femei cu jale, priviţi înspăimântate, 
Cum, s'a oprit alene, în golf, pe tărâm de piatră, 
Corabia ce astăzi de cea din urmă oară, 
Se sprijină de cheiul, grădinilor regale. 
Un vânt prielnic bate. 
“ENEAS. Nu mai privesc în urmă, 
Ci ca un laş, spre mare alerg la iuntrea neagră; 
Duceţi-mă departe, puteri necunoscute, 
Spre mări, spre ţări, spre soare, la marginile lumii ! 
(aleargă la corabie) 

DIDONA. O, fericire stinsă, întrun amurg îunebru, 
O, clipă blestemată, ce-ţi iei în grabă sborul, 
O, noapte, o măreaţă, te-apropii, cuvioasă, 
Cum poţi să 'ngădui oare atâta laşitate? 
Cum cerul nu se surpă, cum soarele nu moare 
S'aprindă lumea toată, cetăţile, oceanul; 
Și stelele rebele, ca îlăcări plutitoare 
Să cadă câte una în apele sărate. Li 
O, gheţuri reci, eterne, acoperiţi-mi pieptul, 
Stingeţi-mi răsuflarea şi flacăra din suilet, e, 
Ce arde violentă, eternă, dureroasă. 


O, iată, deci sfârşitul unor speranţe sfinte, 
Nenorocire mie, blestem celui ce pleacă. 


Femei, chemaţi preoţii, poporul şi soldaţii 

Aprindeţi în cătuie tămâie, nara şi smirnă 

Aduceţi torţe, flăcări, aprindeţi facle, focuri, 

Vreau flăcări multe, flăcări, aprindeţi miriade, 
- Vreau limbi de foc să ardă, gingaşe, jucăuşe...: 

Aduceţi foc că jertfă pe-altar, curând voiu pune. 

(întră preoţii, dansatoarele, soldaţii şi poporul) 

 Cântaţi cântaţi cu vuiet, ca un talaz de apă, 

Aprindeţi aromate şi flăcări, miriade. . 


Tăcere, căci spre mare, vreau să privesc o clipă, 

Vreau să suspin odată spre valurile negre ,.. 

Voi, valuri câlătoare, ce 'n fiecare clipă. 

Venind din depărtare loviți cu sgomot ţârmul. 

N'aţi auzit o vorbă din gura lui divină, 

Naţi oglindit obrazul şi ochii de jăratic? 

Incingeți tot altarul cu flăcări arzătoare. 

“Căci fumurile sacre se vor opri în ceruri 

Și vor vorbi cu zeii despre acea regină 

'Ce'n jalea ei amară şi 'n umilinţa-i mare 

S'a sinucis! (ia pumnalul) 

Aduceţi toate, flăcări, făclii şi focuri nalte, 

Vreau flăcări, multe flăcări, aprindeţi miriade, 

Vreau limbi de foc să ardă! (se aruncă pe altarul în curs 
de flăcări) 

Didona vrea să moară! (se sinucide cu un pumnal) 


SFÂRȘIT GH. TOBIAȘ 


Dc 


Gl 


Păgâna 
Citeşte-mi, ţigană, pe stele menirea 
Fă cruce pe cărți şi dă-mi de noroc, 
Descântă pe veci să-mi piară iubirea 
“Şi pune în cupă tăciune din foc. 


„Venin de năpârcă să torni pe tăciune 
lar cupa vrăjită s'o sorb ca un vin, 
Mi-e sete de moarte — sătulă-s de lume, 
De viață, de oameni, de rău și de chin. 


Iluzie deşartă îmi este viața 

Căci numai durere mi-a hărăzit; 
Sudalmă şi vrajă — a fost dimineața 
Pe car ursitorile mi vau ursit. 


Rămână-vă vouă lumea vicleană. - 
Minciuna şi-argintul vă fie stăpân! 
„„Legaţi de blesteme şi schilozi rămână 
Cei ce-or atinge mormântul păgân! 

loniţă Buftea 


Et 


Revedere 


Te-am revăzut în astă zi cu soare 

Când primăvara mi-a bătut la poartă 

Și tu ai fost întâia floare 

Ce 'n cale mi-a zâmbit ... zâmbire moartă. 


Erai acum cu ochi lipsiți de dor 
Şi mi-ai părut pierdută ?n valul lumii... 

În calea ta am vrut să mă cobor 
Ca altădată *n pragul rugăciunii, 


Dar n'am putut să-ți mai vorbesc nimic. 
Uitarea s'aşternuse "n calea firii, 

Părea că ?n altă lume un pitic 

Mi-ar fi cântat fiorul despărțirii. 


“Tu nu ai înțeles că vieaţa noastră 
Fusese dată pradă suferinţii | 
Privind în zarea tainică şi-albastră 
Nu te-au mişcat cărările dorinții. 


Credeam că fermecată de iubirea 
Ce ţi-o câutam în serile târzii, 

Tu vei putea să-mi cruţi nefericirea 
De-a te-aștepta şi tu să nu mai vii, 


Dar nu ai înțeles nici tu chemarea 

Din glasul siânt al dorurilor mele, 

Căci este — atât de greu s'alegi cărarea 
Ce duce la-ale dragostelor. stele. 


1 FAME Run 
[Iu nem lă) UTE 


Sonet... 


Purta în ochi amurguri liniștite, 
In păr rugina toamnelor târzii, 
In vorbă un acord de armonii, 
lubita mea din visuri despletite... 


In piept o 'nlănțuire de ispite, 
In zâmbete duminici de florii, 

In lacrime izvoare argintii 
Purta copila zilelor sfinţite. 


Și rătăceam cu dânsa peste lunci, 
Mi-s dragi și astăzi clipele de-atunci 
Lăsate pe meleaguri transilvane... 


Azi peste noi s'aştern cenușa anii, 
De zâmbete ni-s buzele orfane... 
Suntem bătrâni ca slova din cazanii... 


Leonida Dănilă 


Năsăud 
DM 

Am plecat, de-acasă, la vale, Frunzele cădeau într'una, 
Intro zi de toamnă; Ramuri sfârtecate, 
Şi-am lăsat atâta jale, Ducând cu ele câte una, 
Peste tot, în sat, pe cale, Cu clipele de totdeauna, 
Şi-am lăsat o toamnă. . Doruri spulberate. 
Am umblat pe uliţi mute, Şi-am lăsat acolo'n sat, 
Cu toiagu'n mână, Unde azi e toamnă, 
Mi-au răspuns ecouri slute, De durere sfârtecat, 
Strigând în urma mea un: du-te, O inimă, când am plecat, 
Cu toiagun mână. Intro zi de toamnă. 


Doru Delastână 








Pentru siranzoatea vaamilae ce ne: apasă, dara ne şi umple 


de nădejdea . împlinirii Țării : visurilor noasire, ca pe un rod îm- 
plinit al sutorințelor tuturora, ne- am, văzut, „vevoiţi a . scoate 
numărul . ultim: întreit, Nr. 4—6, împlinind, — pe lângă toate 
greutățile materiale, pe cari. numai: cei ce le fz e, 1e înţeleg, — 
trecând peste ce ne- ami: 'aigăjat; dând iubiţi lor . noştri cititori 
peste 320 „de pagini „de. revistă, “cea. mai bună, „de. acest gen | 
pe ţară.: îi paie sa ț:: priza A me 

fa nu eram lăsaţi + numai la puterile. noasire ŞI ale singu- 
rului, inimosului, şi. într adevăr iubitorului de. şcoală —. marele 
sprijinitor al nostru și a tot ce-i bine şi spre. binele! fiilor Nea- 
mului: d-l dir. al lic, D. L. Vasile Mioc — desigur faceam mult 
mai multe şi mai împlinite. 

D-lui dir. Mioc,. tare chemat ă-si facă dale da şi cu 
fapta de arme pentru întregirea neamului, îi dorim din toată 
„inima, încununarea vrednică a vredniciei lui: să se reîntoarcă 
sănătos între cei dragi ai lui: copiii, şcoala și munca pentru cei 
chemaţi a. deveni, prin pilda și cuvântul nostru, neamul de 
“mâine. Să fie încredințat de toată dragostea noastră şi de re- 
cunoștința tuturor pentru binele cărora bine a lucrat. 

Mulţumim d-lui G. Matheiu şi tuturor celor ce au contri- 
buit la tipărirea revistei — pentru dragostea şi grija de-a îace 
ca revista să fie tot mai apresiată, 

Colaboratorilor noştri dragi, toată dragostea noastra, ne- 
putinţa” ne-a împiedecat să-i putem mulțumi pe toţi. Sute de 
pagini bune-au rămas. nepublicate. l.e dorim: vacanță plăcută şi 
_reîntâlnirea în paginile revistei cu un pas mai aproape de ceea 

ce. va: să vină: 
Țara Visurilor Noastre 

